text:
International
Lula da Silva a kasa: Pa di tres biaha faltando sinku luna pa elekshon na Brazil
SAO POALO – Luiz Inácio Lula da Silva eks presidente di Brazil ta preparando pa bai elekshon dia 8 di òktober kontra su rival ku ta Jair Bolsonaro.
Tambe pa ta mihó prepará Luiz Inácio Lula da Silva a disidí na kasa promé ku e fecha aki ku su prometida na Sao Paolo ku yama Rosangela da Silva.
Rosangela da Silva ta un dama profeshonal ku ta traha komo sosiólogo i ta 21 aña mas hóben ku Luiz Inácio Lula da Silva.
Luiz Inácio Lula da Silva di 76 aña di edat a kasa dos biaha kaba i ta viudo na dos okashon.
Pa lokual ta e selebrashon di matrimonio tabatin alrededor di 200 invitado di kual tur hende presente mester presentá ku nan QR Code di no ta infektá ku Covid-19..
International
Na Filadelfia: Dos agente polisial a resultá herida den un tiroteo durante selebrashon di 4th of Yuly
FILADELFIA – Danielle Outlaw direktor di kuerpo polisial na Filadelfia a konfirmá ku ayera nochi alrededor di 9:45 P.M. tabatin un desfile i un show di vürwèrk den sentro di suidat.
Ta un kustumber ku tur aña riba e fecha di 4th of Yuly aki sa tin hopi hende ta bai aglomerá den sentro di suidat pa wak e espektákulo aki.
Danielle Outlaw a splika ku un deskonosí for di un lugá skondí a tira riba dos agente polisial ku tabata hiba kontrol serka di Spring Garden.
Un agente a risibí tiru di bala den kabes miéntras ku e otro a haña bala den lomba i asina ámbos mester a keda transportá ku urgensia pa hospital.
Danielle Outlaw a bisa ku tin un rekompensa di $20.000 pa kaptura di esnan ku a tira i ku te ainda no tin ningun detenshon.
International
Na Spaña: Trafikantenan di droga ta mehorá nan medionan pa transportá merkansia ku drone
MADRID – Departamentu antinarkotika na Spaña a desmantela un organisashon di trafikantenan di droga ku tabata dediká na suministrá droga na diferente parti di e pais ku sistemanan sofistiká di drone.
E grupo aki a yega asina leu ku tabata transportá hasta 20 kilo di kokaina ku drone nan grandi ku tabata keda fábrika na Spaña mes.
Den e operashon a tuma lugá na e provinsia di Cádiz i ku tabatin un saldo di ocho detenido entre nan un tata i un yu.
ku tabatin konosementu teknológiko pa desaroyo pa avionnan no tripulá.
E investigashon a kuminsá for di aprel for di aña 2021 na momentu ku servisio di inteligensia na Fransia ku a alerta outoridatnan di Spaña di lokual ta pasando.
E grupo di kriminalnan aki a bishita trafikantenan di droga na Italia, Fransia i Dinamarka pa bende nan e tipo di avionnan no tripulá ku por transportá gran kantidat di droga pa entrega.
Agentenan antinarkotriko a konfiská 12 drone grandi ekipá ku GPS i kamara ku tabata por a transportá algu mas ku 20 kilo di kokaina na un distansia di 30 kilometer.
International
Finlandia i Suesia a kompletá nan negoshashon pa bira miembro di OTAN
BRUSELAS – Ayera tabata un gran dia pa Finlandia i Suesia ku a logra kompletá nan trámitenan pa asina terminá ku nan negoshashon pa asina bira miembro di e organisashon di OTAN.
Lidernan di tantu Finlandia komo Suesia a konfirmá formalmente nan disposishon i kapasidat pa kumpli ku nan obligashon i kompromiso polítiko legal i militarnan pa asina haña nan miembresia den e organisashon di OTAN.
Na e apertura tabatin e delegashon di Finlandia a keda lidera pa ministernan di eksterior, Pekka Haavisto i di defensa Antti Kaikkonen.
Pa Suesia esaki a keda enkabesá pa e titular di relashonnan Eksterior Anne Linde i di defensa Peter Hultqvist.
Lokual a pasa ayera ta algu grandi ya ku Finlandia i Suesia a logra yega na un pakto ku Turkia ku a kita e Veto pa asina nan por ingresa den e organisashon di OTAN di un forma definitivo.
Daily Nobo
Na Filadelfia: Dos agente polisial a resultá herida den un tiroteo durante selebrashon di 4th of Yuly
Na Spaña: Trafikantenan di droga ta mehorá nan medionan pa transportá merkansia ku drone
Finlandia i Suesia a kompletá nan negoshashon pa bira miembro di OTAN
Selekshon i Baseball pa HHW ta kla…
Riba dia di Independensia: LeMahieu ta lamentá ku Yankees no hunga..
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal23 hours ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…


c: text/html

text: Diaranzon mainta a drenta informe di cu a gara un sospechoso di ladronicia na Fiyostraat, mesora a dirigi un patruya na e sitio. Na yegada di e patruya a bin compronde cu e sospechoso a logra huy na momento cu e habitantenan den cercania a acerca 2 persona decendencia chines cu supuestamente tabata tin e sospechoso teni, pero segun e habitantenan den cercania e tiponan aki tabata agrediendo e sospechoso y esaki tabata inacceptable cu ta agredie y a cuminza reclama y a sospechoso a haya chance pa huy y a haci esaki tambe. Ta trata aki di un conocido di polis yama “Goy” polis a bay rondea den e area pero no a haye.

robotstxt: allowed

filter: keep


text:
The content originally appeared on: Diario
Accion riba Diaranson mainta
ORANJESTAD (AAN): Ta parce cu Aeropuerto di Aruba tambe a “join the club” cu varios otro Aeropuerto den exterior, unda ta presentando un situacion cu tin falta di trahador.
Esey a desemboca Diaranson mainta den un Walk-Out di personal di Aduana na Aeropuerto. Nan a wordo respalda pa nan Sindicato SADA den esaki.
E biaha aki nan no a protesta riba salario, ni riba asunto di un booth mal poni di Car Rental den sala di yegada. E biaha aki nan kier a expresa nan malcontento cu no tin suficiente personal di Aduana pa cubri e multitud di pasahero cu awor ta pasando den Aeropuerto Internacional Reina Beatrix, despues di e pandemia.
Tin mester di mas Aduanero pa cubri puestonan na Aeropuerto, y esey ta e mensahe cla y raspa cu Diaranson mainta nan a manda pa tanto cabezantenan di Aduana, y tambe pa Ministro y Gobierno en general.
Hecho ta cu Aduana tabata funcionando si tur dia ultimo tempo, sinembargo e ta net na e exigencia minimo. E cantidad di funcionario presente na Aeropuerto no ta suficiente pa por traha mas eficiente cu asina hopi extra pasahero.
Consecuencia di esaki ta cu turistanan tin di para den rijnan mas largo pa asina wordo atendi door di Aduana. Esaki no ta placentero, ni pa e turista, y mucho menos pa e funcionarionan aki.
Algun Douanero ta hasta haya cu e poco funcionarionan presente ta birando un peligro pa nan, si acaso un problema escala entre nan y pasahero. Fuera di esey, e chens ta grandi tambe cu un of otro articulo ‘ilegal’ por pasa drenta Aruba sin cu e ta wordo detecta corectamente. E eficiencia di un control semper ta bira menos, ora cu tin presion enorme riba poco personal.
Aunke ya nan a yega di reclama cabezantenan riba e situacion aki, toch nada a ser haci.
Algun minuut despues, e accion a finaliza, ora cu nan a ser priminti cu aki algun dia lo bay haya un contesta riba e reclamo di loke ta pasando na Aeropuerto. Ohala cu Ministro tambe tuma nota cu loke ta pasando den Aduana na Aeropuerto no ta e situacion ideal e momentonan aki.


text:
Dia 20 december 2018 e Asamblea General di Naciones Uni a adopta resolucion 73/250 proclamando Dia Mundial di Seguridad pa Consumo di Cuminda (World Food Safety Day) pa entrante 2019, cada 7 di juni celebra benificionan di alimento cu ta conta cu norma di higiena, sanidad y seguridad den nan produccion y preparacion.
Dia Mundial di Seguridad pa Consumo di Cuminda ta un manera importante pa:
- haci hende conciente di tema cu ta concerni higiena, sanidad y seguridad den produccion y preparacion di cuminda
- demonstra con pa preveni maleza aplicando medida pa garantiza un produccion y preparacion higienico, sano y sigur di cuminda
- discuti enfoke colaborativo pa mehora higiena, sanidad y seguridad den produccion y preparacion di cuminda den tur sector concerni
- promove solucion y forma pa haci cuminda mas sigur pa consumo
Pakico mehora seguridad pa consumo di cuminda ta importante
Acceso na cantidad suficiente di cuminda sigur pa consumo y nutritivo ta fundamental pa sostene bida y promove un bon salud. Maleza transmiti pa cuminda mas tanto ta infectioso of toxico di naturaleza y frecuentemente indetectabel na prome bista y ta causa pa bacteria, virus, parasito of substancia quimico cu ta drenta den curpa di e consumidor a traves di alimento of awa contamina.
Seguridad pa consumo di cuminda ta hunga un papel esencial pa asegura cu cuminda ta keda sigur pa consumo den cada etapa di e cadena alimentario- di produccion pa cosecha, den procesamento, almacenamento, distribucion te na e final di e cadena, den e preparacion y e consumo.
Cu un estimacion anual di 600 miyon caso di maleza transmiti via cuminda, cuminda no apto pa consumo ta un menaza pa salud humano y economia, afectando den un manera desproporcional personanan vulnerabel, marginaliza, especialmente hende muher, mucha, poblacion afecta pa conflicto y migrante. Ta calcula cu alrededor di 420.000 hende mundialmente ta muri cada aña despues di come cuminda contamina y mucha bou 5 aña di edad ta conta pa 40% di e mortalidad pa motibo di maleza transmiti via cuminda, cu 125.000 morto pa aña.
E forma den cual alimento ta ser produci, almacena, manipula y consumi ta afecta nan seguridad pa consumo. Cumplimento cu standard global pa alimento, establece regulacion pa sistema di control di alimento efectivo, incluyendo preparacion y respuesta pa emergencia, acceso na awa potabel limpi, aplica bon practica agricola (pa cultivo, acuacultura y pesca, cria di bestia y horticultura), fortaleciendo e practica di maneho di sistema pa seguridad pa consumo di cuminda dor di negoshi den preparacion y produccion di cuminda y crea e capacidad pa consumidor haci escogencia pa cuminda saludabel ta manera den cual gobierno, organisacion internacional, cientifico, sector priva y sociedad civil por traha pa asegura seguridad pa consumo di cuminda.
Cadena di suministro di alimento ta envolvi producente, procesador, transportador, distribuidor, vendedor di cuminda, kokki y consumidor. Den cada parti di e cadena ta existi peliger cu por causa contaminacion. Tur hende envolvi den e diferente etapa di e cadena tin e deber pa percura pa seguridad pa consumo di cuminda.
E pandemia a aumenta e enfoke riba temanan relaciona cu seguridad pa consumo di cuminda, manera higiena, resistencia antimicrobial, maleza zoonotico (transmiti via animal), cambio climatico fraude alimentario y e potencial benificio di digitalisacion di sistema alimentario. E tambe a identifica debilidad y vulnerabilidad den sistema pa produccion y control. Pa e inmediato futuro, minimalisa disrupcion den cadena di suministro di alimento ta keda un prioridad halto di tur gobierno, ya cu consumidor mester por conta cu e garantia di acceso na cuminda.
TEMA PA 2022: Mas sigur pa consumo e cuminda, mihor e salud
Dispone di cuminda sigur pa consumo ta esencial pa salud humano y bienestar. Solamente ora cuminda ta sigur pa consumo, nos por beneficia di su valor nutritivo y e benificionan mental y social di comparti un cuminda saludabel. Cuminda sigur pa consumo ta un di e elementonan mas fundamental pa garantiza un nivel di salud adecuado.
Alimentonan no sigur pa consumo ta causa di hopi maleza y ta contribui na crea otro condicionan di salud empeora, manera problema di crecemento y desaroyo fisico, deficiencia di micronutriente, maleza transmisibel y no-transmisibel y enfermedad mental.
Globalmente 1 di cada 10 hende ta ser afecta pa maleza transmiti pa cuminda anualmente.E bon noticia ta cu mayoria di e malezanan transmiti pa cuminda ta prevenibel.
Nos comportacion, e manera di construi sistema alimentario y con ta organiza cadena di suministro di alimento por evita cu peliger infectioso of toxico, patogeno microbial (bacteria, virus, parasito), residuo quimico, biotoxina of otro substancia daniño of peligroso ta caba riba nos tayo di cuminda.
Nos tin cu transforma sistema alimentario pa garantisa un mihor salud y haci esaki di forma sostenibel, dor di haci esnan encarga cu formulacion di maneho politico, especialista y inversionista relaciona cu sistema alimentario reorienta nan actividad pa incrementa e produccion y consumo sostenibel di cuminda sigur pa consumo cu e proposito pa mehora resultado pa salud.
Pa haci cu tur dieta sigur pa consumo y saludabel ta accesibel pa tur hende, maneho político, agrícola, alimentario, comercial y di desaroyo industrial aplicabel mester promove seguridad pa consumo di cuminda. Realisacion di cambio sistemico orienta pa mehor salud lo percura pa alimento mas sigur pa consumo, loke ta un elemento esencial pa permiti desaroyo di ser humano a largo plazo y ta un requisito previo pa logra e Obhetivonan di Desaroyo Sostenibel (SDGs).
SITUACION NA ARUBA
Na Aruba Departamento di Salud Publico (Dienst Warenkeuring en Hygiene) ta principalmente encarga cu control di produccion y preparacion den sistema alimentario.
Den sector di servicio di cuminda (restaurant, takeaway, snacktruck, catering, servicio di entrega di cuminda) y tur otro persona, empresa encarga cu produccion y preparacion di cuminda ta conta cu mester aplica reglamento estricto stipula pa ley y cu ta controla debidamente.
E crisis global economico ta pone costo di bida bira un preocupacion diario pa ciudadano y consumidor haci escogencia dicta pa un presupuesto limita pa cuminda, pa alimento menos saludabel of cumpra producto cu por resulta menos bon pa salud.
Nos ta depende di producto di cuminda importa y como pais chikito tin menos opcion pa acceso na cuminda pa importacion di cual e fecha di expiracion ta garantiza suficiente tempo pa benta den tienda of consumo promer cu e fecha pa benta vence.
Ademas e aumento di prijs riba mercado internacional por conduci na importador y esnan cu ta bende cuminda den tienda of otro lugar dicidi busca producto mas barata for di pais na unda regulacion y standard pa produccion, procesamento y exportacion di alimento ta menos estricto.
Seguridad pa consumo di cuminda ta bira un tema prioritario pa maneho di salud, prijs pa comestibel y pa canasta basico pa percura cu mucha cu ta bay skol, personanan vulnerabel of marginalisa, y den cas di cuido tin acceso na cuminda sigur pa consumo, nutritivo y pagabel.


text:
Diahuebs merdia Minister Endy Croes tabata den Parlamento di Aruba pa un reunion yama pa Presidente di Comision Fiho di Enseñansa, Parlamentario Shailiny Tromp – Lee. Presente na e reunion tabata directora di Departamento di Enseñansa sra. Anne Marie Groot y director di EPI sr. Ryan Maduro.
E mandatario a expresa cu e tabata un encuentro ameno unda a duna hopi informacion. E tema di e reunion tabata e rumornan cu tin rond di EPI y e diesdos ‘opleiding’ cu a wordo renoba y ta cuminsa na luna di augustus binidero tanto nivel 1 y 2 di EPB y nivel 3 y 4 di EPI. Minister Endy Croes a sigui bisa cu a duna splicacion amplio na unda tur Fraccion tabata presente. A contesta un serie di preguntanan y of inkietud cu nan tabatin. E mandatario a expresa di ta hopi contento cu na final di e reunion tur Fraccion a sali contento cu hopi informacion a compronde e trayecto a compronde e proceso y den mi concepto e Parlamentarionan lo sostene e innovacion y modernisacion den enseñansa.
Pa finalisa Minister Endy Croes a enfatisa cu e lo atende tur reunion di Comision Fiho, manera nan wordo yama, e tey pa duna informacion y splicacion na tur Parlamentario.


text:
HAPON – E di 28 honron di Wladimir Balentien den e partido kontra Yomiuri Giants den e partido di ayera tabata unu históriko. Ku e honron aki Wladimir a bira e di 160 pelotero den historia di beisbòl profeshonal Hapones ku ta konektá 150 honron den nan karera.
Banda di esaki tambe Wladimir ta bira e di kuater hungadó mas lihé pa yega 150 honron den su karera. Wladimir tabata tin mester 463 partido den beisbòl Hapones pa logra esaki. E tres peloteronan dilanti Wladimir ta: Alex Cabrera ku a logra 150 honron den 380 partido, Ralph Bryant ku tabata tin mester di 424 partido i Randy Bass ku a tuma 433 partido.


text:
Kralendijk – For di departamentu di servisio na kliente di WEB Bonaire a sali un rekordatorio pa un montante di $0.01 sèn. WEB ta komprondé ku esaki a kousa molèster pa ku kliente i nos ta pidi nos diskulpa pa ku esaki.
Tur luna, WEB mester manda míles di rekordatorio ( aanmaning ) pa klientenan ku hasi nan pago lat. E rekordatorio ta ser generá den un proseso outomatisá ( batch process). Esaki ta ser revisá dor di empleadonan di departamentu di servisio na kliente. E rekordatorionan ku un suma ménos di $5 normalmente ta wòrdu saka afó, promé ku manda esakinan.
Desafortunadamente den e batch di fin di mei último, no a tuma nota di e rekordatorio di un sèn ariba menshoná. Un eror humano i pa tal motibu WEB ta pidi diskulpa na tur su klientenan pa loke a sosodé.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
The content originally appeared on: Diario
Polis a bay duna famia un man
ORANJESTAD (AAN): Diabierna atardi, un cantidad di yamada a cuminza drenta tanto na Centro di Alarma 911, como tambe Central di Polis, indicando cu un cas den Caya Frere Fredericus na Paradijswijk ta na candela.
Inmediatamente un unidad di Polis, como tambe un Truck di Bombero for di Post Tango na Tanki Flip a sali rumbo pa e lugar.
Ora cu a yega na e cas Caya Frere Fredericus 10A, cu ta keda riba e caya paralel pariba di Centro di Bario Playa Pabao, a bin haya un candela cu ta saliendo cu vlamnan grandi caba for di e camber mas dilanti di e cas. Y famianan hopi spanta cu speranza cu Bomberonan lo sa di paga e candela mesora.
Y esey ta exactamente loke e profesionalnan di Bombero a haci, y a paga e candela mesora. Aunke a causa daño di awa na e demas area di e cas.
Loke a start e candela te ainda ta e teoria, cu e lithium-ion battery di un smartphone cu tabata charge e momento ey den e camber, lo a explota y start un candela feroz.
Polis a pidi presencia di Ambulans tambe na e lugar pa bin duna un man, como cu e famia keto bay ta den shock. Personal di Bureau Slachtofferhulp tambe a wordo busca pa sostene e famia.
E bista di e famia yen di susto y tristo mirando con nan cas a kima parciamente, tabata fuerte. E daño di huma y awa a pone cu nan no por bay habita e cas por lo pronto.
Pesey DIARIO a keda satisfecho di mira con riba Diasabra, Polis di bario di Oranjestad a mira e necesidad y ta sinti cu nan a worde yama di curason pa duna un man y yuda e famia cu a worde afecta.
Polisnan a logra pone man na obra y mesora a logra haya un baki pa hinca tur e sushinan aden, a yama demas Polisnan pa duna un man y henter un bario a sali y a respalda tanto e famia cu e polis cu e limpiesa. Hunto cu slachtofferhulp a coordina e yudansa aki cu a cana den bon coordinacion cu e famia, Polis di Bario y tambe full un comunidad.


text:
Bo por kontrolá e nivel di karga fásilmente siguiendo e stapnan simpel aki:
1. Primi Kònòpi di IQOS 3 Multi pa 1 sekònde
2. E lusnan di Battery Status lo sende i indiká e nivel di karga.
Ta tuma aproksimadamente 75 minüt pa karga e IQOS 3 Multi kompletamente di un kontakto di koriente. Solamente karga un aparato IQOS 3 Multi uzando e AC Power Adaptor i kabel USB.
No ta rekerí pa karga e aparato IQOS 3 Multi kompletamente pa e traha. Si e aparato ta kompletamente kargá bo por uza esaki te ku 10 seshon un tras di otro sin rekargá.
Bo por resèt bo aparato IQOS 3 fásilmente dor di primi i tene e Kònòpi pa 10 sekònde i laga bai despues.
E lusnan lo kuminsá sende paga gradualmente pa konfirmá e resèt.
Vibrashon di e IQOS 3 Multi ta ser aktivá den e siguiente situashonnan:
- Na inisio di e keintamentu (unabes bo a primi e Kònòpi pa kuminsá) - un vibrashon
- Ora e aparato ta kla pa uza – dos vibrashon
- Ora e eksperensia ta kasi kompletá (30 sekònde promé ku e fin di e seshon di tabaku) - dos vibrashon
Kalke lus blanku ta indiká ku e aparato ta hasi vários operashon, manera karga, re-inisiá, kla pa uza, kompletamente kargá, etc.
Kalke lus kòrá ta indiká ku tin un eror di aparato òf ku e aparato ta operá pafó di su temperatura di operashon (0 - 50°C).
Nada di suerte ainda? Por fabor tuma kontakto ku Customer Care: +599 9 788 9998 Djaluna-Djadumingu 10:00 AM te 7:00 PM òf pidi asistensia na tienda di IQOS mas serka bo.
IQOS 3 Multi ta diseñá pa traha na un variedat grandi di temperatura, pero stick di tabaku HEETS tin mihó sabor ora ta uza e aparato entre 0℃ i 50℃.
E sistema sabí di limpiesa outomátiko di e kalentando ta ser aktivá outomátikamente despues di kada 10 seshon unu tras di otro, ora ku e ta konektá ku koriente. E proseso aki ta redusí e restunan di tabaku riba e kalentando, pa hasi e proseso di limpiesa manual sumamente fásil miéntras e ta sigurá e mihó eksperensia di sabor di tabaku.
Por aktivá e sistema sabí di limpiesa outomátiko tambe atraves di e IQOS Connect app riba pedido.
Try IQOS before you buy.
It’s worth the switch. But why take our word for it? Try it yourself.
IQOS is available for free trials before purchase. Simply fill out the form below and we’ll get in touch with you.
E produkto di tabako aki ta daña bo salú i ta adiktivo


text:
Info OM:
Rekompensa na Boneiru pa solushoná kaso asesinato polis !
- Aki ta sigui un update riba e kaso di atrako i tiroteo ku konsekuensia fatal pa un agente polisial ku a tuma lugá ayera nochi den bario di Sabadeco.
Fiskal Mayó Henry Hambeukers i hefe interino di KPCN Jose Rosales ta informá komunidat ku e atrako ku a tuma lugá djárason anochi tabata unu hopi tristu. Djis pa duna un indikashon di kon serio e atrako aki tabata, por menshoná ku durante di e atrako un mucha a keda menasá ku arma di kandela, esaki ta algu hopi serio pasobra e ta kousa un trouma enorme pa e víktima en partikular pa un mucha.
Banda di esei Fiskal Mayó i Hefe Interino di Kuerpo Polisial ta hasi un yamada urgente na komunidat pa ta alerta pa lo siguiente: tin indikashon ku un di e sospechosonan lo a keda uñá den su kara durante di e atrako. Kualke persona ku mira un hòmber ku uñá fresku den su kara, por fabor tuma kontakto ku polis mas pronto posibel na number di telefòn 717-8000 òf nos liña di tep anónimo ku ta 717-7251.Pa awor esaki ta úniko deskripshon ku por duna. Finalisando pa awor Fiskal Mayo i Hefe Interino di Kuerpo Polisial ta bolbe garantisá komunidat ku ta hasiendo tur esfuerso pa resolvé e kaso di atrako i tiroteo fatal aki mas pronto posibel pa asina komunidat por sinti su mes mas sigur, pero nos mester di yudansa di komunidat dor di yuda nos tep.
Den e kaso serio aki Fiskal Mayó ta ofresé un rekompensa di $10.000
Esun ku tin e tep ku ta kondusí na detenshon i/òf persekushon penal di un òf mas sospechoso den e kaso aki ta bini na remarke pa rekompensa. E suma di e rekompensa ta dependé di e kontribushon di e tep pa loke ta trata e investigashon aki.


text:
Diabierna ultimo polis a parti un carta p’e comerciante di e kiosconan n’e waf chikito unda nan ta duna ordo pa kita tur instalacion y mercancia cu por tin poni riba acera. Segun e carta, e practica aki ta violando dos ley di orden publico, fuera di ta pone bida di turista y di publico en general na peliger. A duna e comerciantenan un termino di un siman pa kita tur cos y advertencia di ricibi multa si no cumpli cu e ordo.
Manera tabata di spera, e carta aki a genera gran sorpresa y disgusto memey di e comerciantenan di e area cu tin masha hopi aña caba ta trahando n’e manera aki caba, sin cu ningun dia autoridad a duna obhecion. Adicionalmente ta duna como argumento cu e caya no ta uno hopi transita y cu ta suficiente hancho pa tanto auto pasa, como hendenan cana, sin ningun peliger.
Papiando cu un di e comerciantenan a comenta cu ningun hende sa ken a mand’e. Ora a check cu minister di husticia Rocco Tjon, e mes no sa di nada y a comenta cu e den ningun momento a traha un carta y a duna ordo. Sigur un situacion cu a bruha hopi hende, unda cu ningun persona no sa fo’i unda e ordo a sali.
Pa un cobertura mas amplio lesa e edicion di TREMPAN di mañan.


text:
Pa medio di esaki famia kier a gradici tur esnan cu na un manera of otro a demostra nan atencion durante e momentonan dificil di fayecimento y entiero di nos defunto stima:
Cornelis Johannes Wiersma
Mihor conoci como: “Shon Ne”
Boso muestra di atencion ta di hopi aprecio y un gran sosten pa nos.
Un danki na Aurora Funeral Home cu su tremendo servicio.
Na e personal di ambulance y hospital.
Alabes nos kier a invita pa 3 santo sacrificio di misa cu lo tuma lugar na misa Birgen di Fatima na Dakota;
Diabierna 20 mei ora 7:00 p.m
Diasabra 21 mei ora 7:00 pm
Diadomingo 22 mei pa 6:00 p.m
Boso presencia lo ta altamente aprecia.


text:
Aruba
SV Dakota a titula campeon Division Honor di AVB 2022
Den un partido emocionante y yena di grito y sosten di fanaticada, e team di SV Dakota ta empata e di dos wega di final pa asina titula su mes Campeon Division Honor. Fernando de Sousa a score e dos goal pa e team di SV Dakota y pa SV RCA Jeanluc Bergen a score dos penalty.
Un wega hopi emocionante y cu publico grandioso den ambos tribuna. Sosten pa ambos tabata den gran forma caminda cu musica y animo di e fanaticada tabata brinda e apoyo na cada team cu cada hugada. Na e di dos tempo y despues di dos penalty e team di Dakota a sali decidido pa caba cos y bringa pa e titulo maximo. Palabra di pabien ta bay pa e staff, coaching team, fanaticada y muy specialmente na tur hugadon di team Dakota cu awo ta Campeon AVB 2022.
Den e euforia di victoria cu nan titulo maximo, e fanaticada enorme di SV Dakota conhuntamente cu henter e team a subi caya di Dakota den un parada di victoria direccion Centro di Bario Dakota pa e celebracion. Bou grito y pitro di auto e caravana di alegria a pasa den Dakota pa comparti cu tur e triunfo campeonil.
E rumannan Jonathan y Gregory “Dedo” Lake, hunto pa prome biaha ta gana un titulo di campeon como entrenador y asistente di un ekipo di Division di Honor. Den e caso aki nan ekipo di cas y infancia, Sport Vereniging Dakota. Ta numeroso titulo di campeon Jonathan y Dedo a gana hunto como hungado, pero esaki tabata nan di prome como tecnico hunto.
SV Dakota ta existi desde aña 1947 caba y durante e su trayectorio a sa di logra conkista e titulo di campeon di futbol division di honor na mas di un ocasion den pasado. Sinembargo, e ultimo biaha cu el a bay cas cu e trofeo tabata na 1995.E organisacion ta conta cu futbolistanan di tur edad, cuminsando cu Mini baby, Baby, Lifida A, Lifida B, Menor, Mayor, Junioren, Damas y Division Honor. Na tur ta papia di mas o menos 175 hungado den total. Den e seccion di Division Honor, ta conta cu un ekipo cu 25 hungado, 4 staff tecnico y 4 miembro di directiva. Coach ta Jonathan Lakie cu ta conta cu un amplio experencia den futbol local.
Potret cortesia: Jan Poets y 297 Sports


text: Diadomingo atardi a drenta informe di un accidente na Boegoeroei unda e chauffeur a bay dal riba acera y a lock e auto cana bay, mesora a dirigi un patruya na e sitio. Na yegada di e patruya a controla e auto pero esaki tabata full na lock. Un rato despues a presenta e chauffeur y polis a atende cun’e. E supuesto chauffeur a bisa cu e stuurwiel tabata bati pero e lastra riba e caminda ta mustra cu ela yega na e cruzada cu velocidad halto y a slip riba e santo y e auto no a logra para pero a bay dal riba e acera halto y a causa hopi daño na e wiel, arm, bumper y wardalodo. Afortunadamente ningun hende a resulta herida.


text:
Fecha nobo pa èksamen teóriko di reibeweis
Fecha nobo pa èksamen teóriko di reibeweis
Geplaatst op 10 August 2021 dor di Ministerio Maneho di Gobernashon, Planifikashon i Servisio Públiko
WILLEMSTAD – Departamento di Reibeweis (Sta. Rosaweg) di Ministerio di Maneho di Gobernashon, Planifikashon i Servisio Públiko ta informá ku djasabra 14 di ougùstùs 2021, ta kontinuá ku e èksamen teóriko ku a keda posponé luna pasá.
Personanan ku tabatin fecha pa pasa èksamen teóriko pa reibeweis dia 29 di yüli último no por a tuma lugá manera planiá. Por anunsiá awor ku pa dia 14 di ougùstùs benidero a regla pa e kandidatonan ku mester a pasa nan èksamen 29 di yüli último, tin e oportunidat pa hasi esaki. E orario ku nan tabatin ta keda meskos, pero riba e fecha nobo akí. Departamento di Reibeweis ke pidi tur persona pa kòrda bini ku tur dokumentashon nesesario.
Ta keda mantené e medidanan den kuadro di protekshon kontra infekshon di COVID-19 pa tantu e kandidatonan, empleado- i eksaminadónan.
Pa mas informashon por tuma kontakto via number di telefòn 736-2929. Tambe por manda un mail na rijbewijzen.puz@gobiernu.cw.


text:
Komunikado di prensa di Refineria Isla tabatin kandela den un di su plantanan
Refineria Isla tabatin kandela den un di su plantanan
Willemstad – Djadumingu 21 di mei pa 05:47 mainta, operadornan di e plant di Crude Distiller 3 (CD-3) a bati alarma di kandela pa un pòmp na un di e kolumnanan di destilashon.
CD-3 ta un di e prome plantanan den e kandena di refinashon di Refineria Isla ku ta produsí entre otro gasolin. Na luna di aprel e planta di CD-3 a kaba di sali for di un mantenshon planifiká grandi.
Investigashon preliminar a konkluí ku probablemente e kandela a kuminsa na un pòmp na un di e kolumnanan den e planta. A instalá un tim di investigashon ku lo bai profundisá den kousa di e insidente i tambe determiná e ekstenshon di e daño ku e instalashon a sufri.
Loke Refineria Isla por raporta konkretamente na e momento aki ta:
1. A bati alarma pa 05:47 mainta. E kandela a keda kompletamente pagá pa 09:20.
2. No tabatin ningun persona leshoná.
3. Refineria a notifika tur instanshanan di Gobiernu konserní.
4. Refineria Isla tambe a reuní mesora ku Gobiernu su tim di kalamidat i a informá nan riba e insidente.
5. Loke a kima ta gasolin i otro zeta ku ta sobra na final di e proseso di destilashon. E emishon no a enserá daño pa habitantenan den bisendario.
6. Refineria Isla tin seguro ku ta kubri daño kousa pa kandela na su instalashonnan.
7. Tin sufisiente, gas, gasolin, kerosin i diesel pa abastese merkado lokal.
Refineria Isla ta gradisí su kuerpo di bombero, kuerpo di bombero di Kòrsou i tur su trahadonan ku a yuda den pagamentu di e kandela rapidamente.
Na momemtu ku tin informashon adishonal Refineria Isla lo sigui informá komunidat.
Departamentu di Relashon Públiko
Refineria Isla Curaçao B.V.
21 di mei 2017


text:
Dialuna den careda di 1’or di marduga den TDQ un homber a presenta na un apartamento na Schotlandstraat y a bula e cura pa despues bula bentana di baño pa yega na un su ex chick ta. E homber no ta compronde cu cos a caba y ta sigui molestia e dama. Famia a lanta contra e homber y a informa si e no bandona e sitio ta yama polis. Manera el a sinti cu polis a keda yama e homber a sali na careda subi un auto y bandona e sitio.
Polis a topa cu e auto bandona
Den Scopetstraat polisnan a tuma cu e auto rato despues debi cu e famia a informa polis den ki auto el a bay y unda e homber ta kedando. Polisnan a haya e auto habri, manera cu un hende pura pa bay a laga e auto habri y asina polis a logra haya poco documento pero ta trata di un auto di huur. Mucho polis no por a haci debi cu no a topa cu ningun hende.


text:
Resientemente direktiva di FFB a firma un konbenio ku e agensia di unifòrm ‘Robey’ pa 5 aña, nan lo otorgá e unifòrmnan di selekshonnan nashonal di FFB, kual lo ta e “uit en thuis tenue”.
Federashon Futbol Boneriano – F.F.B
Resientemente direktiva di FFB a firma un konbenio ku e agensia di unifòrm ‘Robey’ pa 5 aña, nan lo otorgá e unifòrmnan di selekshonnan nashonal di FFB, kual lo ta e “uit en thuis tenue”.
Awe tardi den presensia di Presidente di FFB Sr. Ludwig Balentin, representante di ‘Robey’ Sra. Kimberly Leonora, DT di selekshon Elite Sr. Mauricio Tobon huntu ku 2 di e hungadónan di selekshon Robert Frans i Quincy Hoeve, a estrená e unifòrmnan ku lo usa durante e Concacaf Nations League.
Eksito na nos selekshon.


text:
Den fin di siman cu a pasa, tawata tin algun ‘voice messages’ y mensahenan cu tabata circula rond tanto den Whatsapp como Facebook. Prome Minister Evelyn Wever-Croes durante Conferencia di Prensa di Gobierno di Aruba dialuna mainta, a reacciona riba esaki indicando cu e informacion cu a pasa rond ta falso y tabata mas bien pa purba crea panico.
E mensahenan en cuestion ta bisa cu Gobierno ta bay kibra tur contract di lease existente pa manda tur na un solo compania. Esaki, Prome Minister ta enfatisa, no ta berdad. E mensahe ta sigui cu menasa cu ta bay informa Hulanda. “Nan ta bisa cu tur leasemento di auto ta bay pa e mesun compania caminda pa casualidad mi casa a cuminsa traha algun dia pasa. Esaki tampoco ta berdad”, Prome Minister a enfatisa.
Prome Minister a accentua cu Gobierno di Aruba no por kibra ningun contract di lease zomaar dunando ehempel di su propio experencia di tempo cu el a bira Minister President di Aruba y a tuma over Ministerio di señor Mike Eman. Prome Minister a encontra 4 auto geleased pa e ministerio aki. “Mi a bisa nan cu mi no mester di cuatro auto. Dos nos mester, un ta pa mi cumpli cu e ceremonianan protocolario of camindanan cu mi mester ta na un forma representativo y otro pa e persona cu mester hiba nos post tur caminda”.
Prome Minister a indica tambe cu un di e autonan, un pick up, tabata tin un sticker grandi di AVP cu ta bisa “vota Mike’ riba dje den propiedad di Cocolishi ainda. Esaki, ta un pick up cu señor Eman lo tabata uza pa campana personal cual tambe sigur ta contra etica di bon gobernacion.
Prome Minister a purba di kita dos auto di su presupuesto pero no tabata por pasobra no por a kibra e contract y a pasa e contract over pa otro departamento cu tabata tin mester di nan cu urgencia. “E compania a cambia e auto pero e lease contract a sigui pasobra no por kibra contractnan di lease zomaar”.
Prome Minister a splica e procedura cu mester sigui ora ta trata di lease cu ta vence of autonan nobo cu mester wordo geleased. No por dicidi cu ta manda tur cos pa un compania. Tin un procedura cu ta wordo aplica aworakinan y lo sigui wordo aplica. E procedura ta cu depende di e balor, ta busca dos of tres oferta y a base di esaki ta haci escogencia.
Den e mensahenan cu a wordo manda rond, nan ta bisa tambe cu ta autonan di Polis, Guarda nos Costa, entre otro, ta esunnan cu ta bay na un solo compania. Esaki tampoco ta berdad. Ora un departamento tin mester di un auto tin un par di regla cu nan mester sigui. Pa cuminsa, mester keda den e presupuesto aproba. Mester busca dos of tres oferta y esun miho y mas barata ta wordo scogi. Tin diferente instancia ta controla e procedura aki manera Directie Financien, Algemene Rekenkamer, hasta Parlamento cu ultimo a pidi tur e listanan di autononan, y CFT tambe ta controla.
“Pues esaki ta noticia falso dirigi riba bruhamento di tera. Esaki ta ora oponentenan no tin argumento pa hiba un debate riba dje. Tur e mensahenan aki tabata en torno alrededor di mi casa cu despues di mas di un aña y mei a haya un trabou den sector priva y no ta wordo paga door di Gobierno. Si e lo a haya un trabou den Gobierno, mi ta sigur cu lo a bin critica, awor ta sector priva, tambe tin critica.
Mi ta puntra mi mes, a caso casa di un politico no tin derecho di traha pa mantene su famia? Un casa di un politico mester keda na cas sin traha y no por mantene su famia? Mi ta kere cu aki na Aruba nos mester cuminsa madura riba cierto debatenan y tematicanan”, Prome Minister a expresa.
Prome Minister a remarca cu saki ta un noticia falso cu ta dirigi pa bruha tera, pa trece discordia y crea rabia. Asina aki, nos no ta yuda nos pais bay padilanti. “Mi ta kere nos tin hopi reto nos dilanti, nos pais no a sali di e pandemia ainda. Ban purba den e tempo nos dilanti pa identifica e temanan en comun cu nos tin cu otro pa nos traha hunto pa hiba e pais aki padilanti. Ohala nos por logra esaki sin tanto polarisacion, sin tanto antagonismo. Mi ta spera cu e noticia falso aki awor cu mi a aclarea, por keda pa pasado tambe y nos por enfoca pa traha hunto pa hiba Aruba padilanti”, Prome Minister a termina bisando.


text: Diasabra pasa di 1 or marduga riba e caminda di Sasakiweg pariba di ex house of cheng a sucede un accidente di auto basta fuerte unda dos auto bayendo nort ta accidenta contra di otro. Dos palo di luz a keda ranca y un volkswagen a bolter bay pega mata di hubada y otro auto a bay para poco mas panort y dal un palo di luz. Chauffeur di e volkswagen tabata herida benta abou den e hubadanan a keda atendi di biaha pa personal di ambulance y hiba hospital. Polis a cera full e caminda pa ningun auto pa departamento di trafico haci nan investigacion. Segun un persona a scucha stem di un dama y no sa si esaki por a bay cay den e mondi, a solicita unidad di rescate di bombero pa yuda cu luz y buskeda pero sin ningun resultado.


text:
E turistanan aki tabata procedente di diferente crucero, entre otro Carnival Horizon, Allure of the Seas y Explorer of the Seas. Ta importante pa nota cu e turista crucero ta hunga un rol importante den e recuperacion y progreso di Aruba su economia, y pesey Gobierno di Aruba ta traha continuamente pa sigui desaroya e mercado aki.
Minister di Turismo y Salud Publico Sr. Dangui Oduber ta satisfecho di mira un siman caminda hopi turista a yega nos isla. Un siman cu hopi trabou pa nos taxista, tour operators, restaurantnan y tiendanan. Aruba ta recuperando y progresando, y tin tur confiansa cu e aña 2022 ta e aña cu Aruba lo recupera turismo bek na e nivelnan di aña 2019.
No obstante cu e “low season” pa turismo crucero nos por mira bek un siman exitoso pa nos turismo crucero cu un cantidad substancial di turistanan. Den luna di november 2022 lo tin yegada di un barco crucero cu pa promer biaha lo nabega pa Aruba y dentro di poco lo anuncia esaki.
Turismo ta keda e driver principal di nos economia.


text:
Den e siman di September 29, 2019 – October 6, 2019 Federacion Internacional de Domino (FID) a organisa e di XVI Campeonato Mundia di Domino. E seleccion di Aruba a participa na e Mundial di Domino cu a tuma lugar na Cabo San Lucas, Mexico. E seleccion di Aruba a wordo forma door di 17 atleta di e diferente equipo nan:
- Noord Stars “PIZZA HUT” DT: 7 hungador
- X-treme DT: 2 hungador
- Old Parr DT: 2 hungador
- Gold Stone Dewars DT: 2 hungador
- Trappers DT: 2 hungador
- Sport Boys DT: 2 hungador
E contribucion di Aruba a consisti tambe di un referee certifica den persona di Stanley Cicilia pa e campeonato.
Total tabata tin casi 400 participante di diferente pais. Pa nombra algun di e otro pais nan: Abkhazia, Russia, Republica Dominicana, Panama, Venezuela, Curacao, Costa Rica, USA, Mexico, Colombia etc. Den e Mundial di Domino atleta nan por a competi den e categoria di Individual y e categoria di Equipo (4 persona competi hunto). E atleta nan di Aruba a presta hopi bon y a saca cara.
Den e ramo di Individual mester menciona cu Miguel “Water Man” Tromp a raspa te na final pa caba cu un record di 11 gana y 4 perdi pa logra posicion 18 den casi 400 participante. Nos mester splica cu di posicion 7 te cu 21 tur e atleta nan tabata tin 11 gana y 4 perdi, pero e efectividad a determina e sequencia di e ranking. Un pabien ta bai na Miguel cu su prestacion sublime.
Aruba a competi tambe den e categoria di Equipo. Aki “Aruba – 2” (consisti di Marc Yarzagaray, Felipe Danjo, Donovan Kock y Andy “Badu” Farro) a keda cu 30 wega gana y 18 perdi loqual ta bon pa lugar 8 den e casi 100 equipo nan participante. Marc Yarzagaray y Felipe Danjo ambos a bai di 8 – 4, Donovan Kock y Andy Farro tur dos a bai 7 – 5. Aki ta prome biaha cu Aruba ta cai den premio den e torneo di Equipo. Nos no por keda sin menciona Magda Kock cu den e categoria di Equipo, pa su equipo, a bai 9 – 3; esaki sigur ta un prestacion fenomenal. Nos ta manda un caluroso pabien pa henter seleccion di Aruba cu e hazaña y logro nan grandi aki.


text: Diamars anochi a drenta informe di un accidente cu hende herida riba E.J. “Watty” Vos blvd yegando e rotonde di Tanki Leendert banda di Acero biniendo for di Ponton, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu un chauffeur no a regula su velocidad ni a mantene distancia a bay dal tras di e auto su dilanti. Den e accidente aki tabata tin un baby y 3 adulto herida. Na yegada di e ambulansnan nan a atende e victimanan y a transporta solamente e chauffeur causante di e accident pa hospital.


text:
Queen Beatrix International Airport
Diaranson den oranan di merdia ariba e vuelo di Sky High procedente di Santo Domingo a yega Aruba bek Elton “KOKI” Kock.
Hogar Crea na Santo Domingo
Algun dia atras Elton Kock a wordo yuda pa e yega un centro di rehabilitacion pa e problema di droga serio cu e tin y cu a causa masha hopi daño, door di su ladronicianan den cas.
Elton ora e la yega Santo Domingo e tawata post ariba Social Media(FB) y locual nos a compronde for di expertonan cu no mag, o sea mester a kita e cellular for di dje.
Na prome instante e tawata mustra bastante contento cu e la yega y cu porfin e lo por rehabilita y biba un bida normal.
Mientra dianan a cuminsa pasa
Esnan cu tawata sigui’e poco poco por a mira su animo cu e tawata tin a cuminsa baha.
Anochinan e la cuminsa bisti bril scur y actua straño, criticando diferente hende via Social Media.
Diasabra mei 14 2022
Diasabra mei 14 Elton “Koki” Kock no a wanta mas y a bandona e luga cu e consecuencianan cu e lo por a haye aden, pues e pais no ta mescos cu Aruba.
Elton a haya un chance di sali di prison aki na Aruba pa e bay rehabilita door cu su mes tawata roga pa esey y awor e ta benta tur cos afo.
Elton Kock : ” Bek na Aruba y bek cera” cu un smile ariba su cara e la subi transportwagen rumbo warda na Santa Cruz.
“Kiko lo bay pasa next nos no sa, tempo lo dicidi”.


text:
International
Merka ta konfrontando ku skarsedat di lechi pa beibi
WASHINGTON – Robert Califf direktor di FDA (Food and Drug Administration) for di komienso di 2022 a manda señalnan ku pa mitar di e aña aki lo bai tin skarsedat di lechi puiru pa beibi.
E motibu dikon Robert Califf a pronostiká ku lo bai tin skarsedat di lechi puiru pa beibi ta debí na inflashon registrá pa aña 2022.
Tin un demanda haltu pa lechi di puiru pa beibi pero produkshon di fabrikanan ku ta produsí e produkto
aki ta hopi abou.
Lechi di puiru pa beibi ta esensial pa nan dieta segun Robert Califf i no mester lubidá ku durante periodo di pandemia hopi hende muhé a sali na estado.
Pa kolmo debí na e inflashon ta kosta fabrikanan muchu mas tantu pa produsí lechi di puiru ku por ehèmpel mesun periodo di aña 2021.
Robert Califf a bisa ku for di dia 24 di aprel fabrikanan a kuminsá notifiká ku nan produkshon a baha debí ku nan tin skarsedat di empleadonan pa traha den fabrikanan.
Konsekuensia di lokual a pasa aki ta ku suministro di lechi a baha ku 20 porshento i ta bai sigi baha.
Robert Califf a finalisá indikando ku atministrashon di Biden mester bai kuminsá atendé ku e problema aki na serio sino bo ta bai haña yunan ku ta lanta mal alimentá.
International
Segun resultado di outopsia: Ta indiká ku Jayland Walker a keda perforá ku por lo ménos 60 tiru di bala di 8 polis
OHIO – Kapitan Stephen Mylett hefe di kuerpo polisial na Akron, Ohio a konfirmá ku nan a risibí resultado di e outopsia di e hóben ku yama Jayland Walker (25) ku a keda mata despues di un persekushon polisial.
Lokual a pasa ta ku dia 27 di yüni polis tabata realisá un kontrol di tráfiko serka di konosido bario marginá ku e hendenan sa bende droga na Akron.
Aparentemente Jay Walker a nota ku tabatin kontrol polisial i aki ela hasi un Uturn ku su vehíkulo i trata na hui.
Den e kaso aki vários patruya a sali su tras den un persekushon i segun kapitan Stephen Mylett un tiru di bala a sali for di vehíkulo di Jayland Walker.
Na dado momentu Jayland Walker a baha for di su vehíkulo i trata na hui na pia i aki segun kapitan Stephen Mylett ela bolbe trata na tira riba polis.
Esaki tabatin komo konsekuensia ku agentenan polisial a sefta Jay Walker ku ráfaga di bala i ku naturalmente a fayesé.
Kapitan Stephen Mylett a bisa ku den e vehíkulo di Jayland Walker tabatin un arma di kandela i bastante munishon pero na momentu ku e tabata huyendo na pia e no tabatin arma huntu kuné.
Esaki ta kambia e senario por kompleto ya ku Jayland Walker no tabata arma ora ku e tabata huyendo i ku e arma ku e tabatin den su vehíkulo no a keda tira tampoko despues ku a hasi un investigashon polisial.
Kapitan Stephen Mylett a bisa ku un total di 8 agente polisial tabata involukrá den e insidente aki i ku tur ta bou di investigashon.
International
Repúblika Dominikana a ku sifra rekòrt di turista na luna di yüni
SANTO DOMINGO – David Collado minister enkargá ku e kartera di Turismo na Santo Domingo a konfirmá ku na luna di yüni un kantidat rekòrt di turista a bishita nan pais.
Segun informashon ku minister David Collado tin ta ku un total di 644.861 turista a bishita Santo Domingo na luna di yüni.
E parti mas alentador ta ku durante e promé parti di aña 2022 un total di 3.547.142 turista a bishita Santo Domingo ku ta un oumento konsiderabel kompará ku 2020/2021.
E industria di turismo pa lokual ta ingreso pa kaha di gobièrnu a produsí den prome trimèster di aña 2022 alrededor di $4.000 mion.
David Collado a indiká ku ta premirá ku di dos parti di aña 2022 nan lo surpasá e sifra aki i ku lo kibra rekòrt pa lokual ta e industria di turismo.
International
Minister di salubridat na Inglatera: Ta pronostiká un oumento drástiko di britanikonan ku lo keda hospitalisá relashoná ku Covid-19
LONDRES – Jenny Harries minister enkargá ku asuntunan sanitario na Inglatera a indiká ayera durante
un entrevista ku BBC ku e kasonan relashoná ku kontagio i hospitalisashon ku Covid-19 ta oumentando drástikamente.
Segun Kyrylo Budanov e variantenan ku ta dominando na Inglatera ne momentunan aki ta Omicron BA.4 i BA.5.
E predikshon ta alarmante debí ku e kantidat di hendenan ku ta keda infektá ku covid-19 na nivel nashonal por surpasá e kantidat di lokual tabatin aña pasa.
Kyrylo Budanov a indiká ku e ta komprondé ku bida tin ku sigi na Inglatera pero ta rekomendá pa tur hende mester tene kuenta tambe ku mester mantené distansia sosial i buska manera pa sigi ku higiena na tur momentu.
Daily Nobo
‘’Awor ora bo studia bo ta bira persona non-grata !’’
Komishon húridiko lo investigá asuntu 27 ora di trabou pa dosentenan
Un dje pistoleronan ku a mata Peter de Vries detené na Kòrsou
Parokia di Westpunt a inougurá su bandera durante di selebrashon di fiesta Patronal
“Imagine Rotary” ta e tema pa direktiva nobo di Rotary Club Willemstad
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Alumnonan di Skol Sint Antonius a traha modelo di lanthùisnan
Tin indikashon fuerte: Hulanda ainda lo no ta pidi despensa pa su pasado di esklabitut
Barcelona no ta entrega: Bayern ta pidi 60.000.000 pa “Lewa”…
Trending
-
Lokal5 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal5 days ago
Tur kaminda tin skarsedat di personal: Na unda tur trahadó di Hulanda a keda ?
-
Lokal1 day ago
Alumnonan di Skol Sint Antonius a traha modelo di lanthùisnan
-
Lokal5 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte5 days ago
Barcelona no ta entrega: Bayern ta pidi 60.000.000 pa “Lewa”…
-
Deporte5 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
Deporte4 days ago
Segun rumornan persistente: Feyenoord Ke Trese Tahith Chong…
-
International5 days ago
Putin a atvertí ku lo bai tin un di tres Gera Mundial si nan ataka Crimea


text:
Colegio Arubano ta anuncia e ganadornan di rifa:
E proyecto H4 y V5 studie reis di Colegio Arubano ta biaha anualmente cu nan alumnonan pa exterior. E aña aki HAVO 4 lo haci e biahe educativo pa Pereira, Colombia y VWO5 lo biaha pa Panama. Un di e formanan cu e alumnonan ta uza pa recauda fondo pa cubri parti di e gastonan ta pa medio di benta di rifa. E sorteo di e rifa di Colegio Arubano a tuma luga diaranson, 21 di maart pa 15.00 den presencia di algun alumno, docente y notario na Colegio Arubano mes. Colegio Arubano ta contento di por anuncia y alabes felicita e ganadornan.
E di 1 premio: Un biahe a bordo di barco pa famia na balor di afls. 10.000 a bay pa number di ticket 10519
E di 10 premio: un External USB a bay pa number di ticket 09441
E di 9 premio: Samsung “7 Galaxy tablet 8th GB a bay pa number di ticket 24133
E di 8 premio: Edison Bluetooth speaker ST-3000 a bay pa number di ticket 30371
E di 7 premio: Sony Soundbar with Subwoofer a bay pa number 14713
E di 6 premio: Lorex Security System , 6 cam/ 1Tb a bay pa number di ticket 28761
E di 5 premio: Sony Home Theatre 3D Blue-Ray a bay pa number di ticket 09141
E di 4 premio: Electronic Drum kit w/Nitro double a bay pa number di ticket 20004
E di 3 premio: Drone Phantom 3 standard a bay pa number di ticket 27746
E di 2 premio: 50 ” Smart HDTV with WIFI a bay pa number di ticket 38042
Alabes Colegio Aruba kier haci uzo di e oportunidad pa gradici tur sponser, e alumnonan, mayornan y pueblo di Aruba completo cu a yuda cu contribucion na e rifa.
Tur premio a wordo busca, akinan algún potret di e feliz ganadornan:


text:
Noticia
Departamento di impuesto lo ta cera diabierna awor, 8 decemeber 2017
Siguientemente nos ta comparti un anuncio di parti Departamento di Impuesto:
Uitbetaling di bijstand na MFA Savaneta
Diasabra 9 di december lo tuma luga pago di bijstand na MFA Savaneta for di 8.00 am pa 12.00 pm.
MFA Savaneta ta presenta: Anochi di Pelicula
Diahuebs 21 di december MFA Savaneta ta organisa su prome Anochi di Pelicula. Bin pasa un rato agradabel durante nos Anochi di Pelicula. Trece bo kleechi y cusinchi y disfruta di e pelicula ‘The Polar Express’ for di 7.00 pm pa 9.00 pm. Cushina lo ta bon surti. Entrada ta gratis y porta ta habri 6.00 […]
Lansamento di e projecto ‘Best Dad Ever!
Dia 20 di november Telefon Pa Hubentud conhuntamente cu Tienda di Educacionna a lansa e projecto ‘Best Dad Ever!’ na MFA Savaneta. E projecto aki ta pa aporta na fortalece y duna apoyo na tatanan na Aruba. MFA Savaneta kier a extende un palabra di felicitacion na Telefon pa Hubentud cu nan 18 aña di existencia parando […]
Pago pa impuesto di vehiculo di motor
Den nomber di Departamento di Impuesto nos ta informa cu desde 4 di december por cuminsa haci pago pa impuesto di vehiculo di motor di aña 2018. E fecha cu lo bira e “deadline” pa e prome mita di number wordo paga lo ta dia 31 di januari 2018.
Biblioteca na MFA Savaneta
Trahadornan di Biblioteca Nacional Aruba tabata di bishita awe mainta na e biblioteca di MFA Savaneta. Nos biblioteca ta ofrece e pueblo di Savaneta y vecindario un surtido di buki pa personan di tur edad.
Opening di Beka’s Kitchen na MFA Savaneta
Beka’s Kitchen situa den MFA Savaneta a habri su portanan oficialmente ofreciendo e pueblo di Savaneta y vecindario un variedad di cuminda como tambe lunch specials y un surtido di bebida. E cafetaria ta conta cu un amplio espacio cu mesa y stoel caminda por sinta y disfruta di un dushi plato den un ambiente […]


text:
Jurickson Profar (San Diego Padres) a bai di 4-4 ayera ku dos kareda empuha i dos kareda anotá
Jonathan Schoop (Detroit Tigers) a bai di 3-1 ayera ku su di 12 doblete di temporada. A risibí un base por bola tambe
Xander Bogaerts (Boston Red Sox) a bai di 3-1 ku un base por bola risibí
Didi Gregorius (Philadelphia Phillies) a bai di 4-1 ayera
Andrelton Simmons (Chicago Cubs) a drenta den parti final di wega i a risibí un turno na bate i haña un base por bola
Kenley Jansen (Atlanta Braves) no a mira akshon ayera
Ozhaino Albies (Atlanta Braves) Ozzie Albies a sufri un fraktura na su pia robes i lo keda pa 2 luna for di akshon
Play of the Day


text:
Tres hungadó di sòfbòl femenino lokal a viahá resientemente pa Italia i ta hungando pa e tim Nuoro Banco di Sardegna. Ta trata di Kimberley Agard, Julise Koffy i Jandely Ricardo. Nan tim ta hunga den Serie A1 i ta konsistí di algun sòfbolista di Merka i sobrá di Italia mes.
Koffy i Ricardo via intermediashon di Janiska Franklin ku tambe ta gran hungadó lokal di sòfbòl, Koffy i Ricardo a viahá pa Italia. Mas lat e tim Nuoro Banco di Sardegna a tuma kontakto ku Agard, ku despues tambe a subi avion rumbo pa Italia.
Por sierto ku Agard tabata un dje nominadonan pa e premio di deportista femenino senior pa aña 2021. Curaçaose Softball Bond (CSB) a manda e hungadó di Souax Gill’s Sport su nòmber aden. Tabata sinembargo Marie-Antoniette Keli ku a bira mihó deportista femenino di 2021.
E tim Nuoro Banco di Sardegna ta karga nòmber dje provinsia Nuoro, ku ta situá na e isla italiano Sardinia. E munisipio tin 36.347 habitante. E tim ku e yunan di Kòrsou ta militá aden tin kasi 20 aña ta hunga den Serie A1.
E sòfbolistanan lokal ta entrená kasi tur dia i tambe hunga weganan di kampionato. Nan ta keda inisialmente 5 luna na Nuoro. A base di nan prestashon ta disidi ku nan ta sigui ku e tim òf pasa pa otro ekipo òf regresá bèk Kòrsou.
Anteriormente Leonella Elizabeth a hunga vários aña sòfbòl na Oropa, tantu na Hulanda komo Italia tambe. E tabata asta picher estelar di selekshon Hulandes ku a bira kampion di Oropa. Tambe ela hunga den kampionato di Kòrsou pa entre otro Sta Rosa Angels Vanddis, ku ela guia na e titulo kampionil.


text:
歌詞
Pretty boy Dirty Boy Baby Tiki tiki tiki tiki to wa (now now) Tiki tiki tiki tiki to wa (baby) Tiki tiki tiki tiki to wa Tiki tiki tiki tiki Siente como este ritmo Te conduce lentamente A bailar sexy no puedo dejar de verte Sigue y no pares que me traes loco Me acerco poco a poco Es una atraccion que tenemos Hay tanta quimica y se nota el deseo Que llegue el viernes Para vernos de nuevo Bailamo el tiki Como tu y yo sabemos (zumba) Tiki tiki tiki tiki to wa Tiki tiki tiki tiki to wa Tiki tiki tiki tiki to wa Tiki tiki tiki tiki (vuelve) Tiki tiki tiki tiki to wa Tiki tiki tiki tiki to wa Tiki tiki tiki tiki to wa Tiki tiki tiki tiki Nos acercamos profundamente nos miramos Con esta cancion nos conectamos Bailamos lento Ese fue el procedimiento Hacia le metimos sentimiento Baila exotico Pgate sin miedo con esta cancion Un movimiento causa sensacion Que suene el tiki tiki Hasta que salga el sol Es una atraccion que tenemos Hay tanta quimica y se nota el deseo Que llegue el viernes Para vernos de nuevo Bailamo el tiki Como tu y yo sabemos (zumba) Tiki tiki tiki tiki to wa Tiki tiki tiki tiki to wa Tiki tiki tiki tiki to wa Tiki tiki tiki tiki (vuelve) Tiki tiki tiki tiki to wa Tiki tiki tiki tiki to wa Tiki tiki tiki tiki to wa Tiki tiki tiki tiki Baila exotico Pegate sin miedo con esta cancion Un movimiento causa sensacion Que suene el tiki tiki Hasta que salga el sol Tiki tiki tiki tiki to wa (Pretty Boy -Dirty Boy Baby) Tiki tiki tiki tiki towa Rudes Boy Kevin ADG Chan El Genio Atlantic Music Es una atraccion que tenemos Hay tanta quimica Y se nota el deseo Hasta que salga el sol


text:
Aruba Bank hunto cu Lady Tigers ta celebra victoria
ORANJESTAD, Aruba – 15 di November 2019: Aruba Bank Lady Tigers softball team a logra bay cu e titulo maximo den e campeonato di Aruba Softball Bond 2019. Aruba Bank como sponsor orguyoso a mustra nan aprecio durante di un atardi ameno cu e ekipo completo y coachnan Sr. Miguel Tromp, Sr. Conrad Orman y Sr. Patricio Jacobs y Sr. Junior Rivero, tambe Sra. Carina Brete y Sra. Dianne Croes como bestuursleden.
Aruba Bank a organisa un get-together cu Aruba Bank Lady Tigers na Hooters Aruba pa comparti e anecdotanan di e weganan. Den un ambiente yena cu risa y alegria, Sra. Tamara Waldron, Manager Marketing & PR di Aruba Bank, a gradici e team completo na nomber di e institucion financiero, cu ta wordo patrocina pa e banco pa mas di un decada, pa nan esfuerso durante di 2019.
E victoria di e ekipo ta demostra un gran disciplina y perseverancia di tanto e coachnan y hungadonan, cu ta varia entre edadnan 17-40, ademas di e orguyo pa carga e nomber di e banco pionero di nos pais, Aruba Bank, ariba nan uniform. Masha pabien!


text:
Minister di Asuntonan di Adulto Mayor, Sr. Ursell Arends recientemente a reuni cu representantenan di POH (Praktijkondersteuning voor huisartsen). E trabou importante cu e profesionalnan di POH ta brinda na comunidad ta pa provee cuido y guia pa salud, cu enfoke riba prevencion di malesanan cronico.
E trabou aki ta particularmente valioso pa adultonan mayor. Un gran parti di clientenan di POH ta adulto mayor, y cu nan cuido y guia atentivo, por sigura di por tene personanan aki activo pa mas largo den nan propio cas. E colaboracion cu otro instancianan ta keda importante den realisa e meta aki. Segun Minister Arends, lo sigui enfoca riba mobilidad y “active aging”.
Minister Arends kier manda palabra di felicitacion pa cumplimento di nan 10 aña di existencia, y un danki na tur esnan cu ta yuda haci un diferencia den e bida di nos cuidadanonan. Tambe a segura e representantenan cu di parti di ministerio di asuntonan di adulto mayor, cu lo sigui enfoca riba e meta di tene nos adultonan mayor activo fisicamente – y socialmente – mas largo posibel.


text:
The content originally appeared on: Diario
Tin riba 60 posicion di trabou habri — Ta ofrece bon salario y un pakete di beneficio sin igual!
ORANJESTAD (AAN): “Nos ta masha contento di por a tuma riba 100 colega nobo. Pero nos no ta cla. Ainda tin como 66 posicion vacante”, asina Ruthline Tromp-Theysen, Complex Director of Human Resources na Aruba Marriott Resort & Stellaris Casino, a duna di conoce cu un sonrisa di satisfaccion riba su cara. E compleho di hotel, cu ta e dunado di trabou mas grandi di Aruba den sector di horeca, ta den necesidad di crece den cantidad di empleado.
Mirando cu turismo ta mehorando tur siman y cu e grado di ocupacion na e compleho di hotelnan Marriott na Aruba ta creciendo, cu awor mas cu nunca nan ta den necesidad di mas asociado. Ta reclutando coleganan nobo pa traha den e hotelnan.
Aruba Marriott Resort & Stellaris Casino ta e dunado di trabou mas grandi den turismo, cu no menos di 1200 empleado den servicio directo di e compania. Di henter nan personal, e hotel ta firma pa solamente 20 trahado cu permiso, mayoria den posicion ehecutivo y pa funcionnan specialisa cu no ta haya facil localmente. Esey ta encera 1,8% di henter nan staff cu ta stranhero.
Falta trahado den Housekeeping: Pero, di tur e posicionnan, como mita di nan, esta 30 posicion, ta den area di housekeeping. Y ta precisamente ey e compleho di hotelnan Marriott y otronan tambe, tin un reto pa por haya trahado. Tin un percepcion robes pa e trabou specifico ey. E trahadonan den e departamento di housekeeping tin un bon salario, en todo caso riba salario minimo. Como cu e trabou no ta facil, nan tin dos dia liber pa siman. Nan ta haya un sin fin di incentivonan pa cumplimento y ora surpasa expectativa di trabou.
Proceso di reclutacion facil y lihe: Entre e prome shen asociadonan nobo na e hotel, nan a confirma cu e proceso di reclutacion a bay masha facil y den algun dia a haya contesta caba pa nan por a atende na un reunion y asina a bin keda cla cu nan trabou. Eyden ta traha den forma di ekipo, basa riba e cultura di Marriott cu ta enfoca riba brinda e turista un experencia di calidad halto. E coleganan nobo a gusta tambe e forma con ta brinda oportunidad di crecemento den e compania.
Pakete di salario y beneficio: Marriott Aruba ta ofrece salario competitivo, dos dia liber pa siman, bonus di Pasco (3 siman di salario), varios incentivo, plan di spaar y vakantie te cu 22 dia pa aña. Separa di salario, e beneficionan pa e asociado y su famia ta masha amplio, manera ta cobertura pa hospitalisacion (2de klas), ayudo psikiatrico/psicologico tratamento na chiropractic, tratamento na logopedista, cobertura pa checkup medico anual, ta cubri remedinan cu AZV no ta paga, cobertura pa 2nd opinion di dokter, cobertura pa dentista (incl. beugel) y cobertura pa bista (incl. bril y contact lens).
Trabou tin, trahado mester! Ruthline Tromp-Theysen a sigura cu ta intencion di Aruba Marriott Resort & Stellaris Casino pa recluta mas empleado local cu ta posibel. El a enfatisa cu si bo a solicita y a haya un carta bisando cu nan no a tuma bo den e funcion, pa bo no descurasha. Tene cuenta cu tin biaha, den cierto posicion, ta un of dos asociado nan mester, pero ta haya riba shen solicitud aden. Di mes e ora cu 98 hende lo haya un carta yamando danki pa solicita pero cu otro hende a haya e trabou. Den caso asina, yama Marriott toch, sigui solicita den otro funcionnan pasobra ta hopi trabou tin disponibel na e momento aki.
Pa solicita ta facil: Por subi riba e website marriott.com/careers, yena cu bo ta aplicando pa un trabou na Aruba y bo lo topa cu henter e lista di vacatura di tur e posicionnan disponibel. Haci e assessment obligatorio pa por bini na remarca pa un posicion den e hotel. Si acaso e assessment resulta dificil of si bo no ta compronde, bo por yama e departamento di recurso humano di Marriott Aruba libremente na telefon of por pasa cerca nan pa nan yuda bo yen’e, di dialuna pa diaranson entre 10:00 am pa 3:00 pm. Ey un profesional di Recurso Humano lo brinda bo ayudo y lo guia bo pa yena e aplicacion.
Mas detaye, mihor: Na Aruba Marriott Resort & Stellaris Casino nan a haya riba cinco mil aplicacion pa trabou e ultimo simannan aki. E berdad ta cu, lamentablemente, hopi aplicacion ta cay afo pa falta di suficiente informacion pa por solicita na un trabou. Por ehempel ta yena nomber y fam pa ki posicion ta solicita pero no ta manda un CV, cu diploma, cursonan, experencia na otro trabou, etc. Mester realisa cu den caso asina, esunnan cu si a yena e aplicacion completo, tin mas chens pa subi e lista di asociado. Tambe ora di bin solicita, no por bisti ni slordig, ni sexy, tampoco cu t-shirt cu palabra malo riba dje of presenta un actitud di no kier traha.
Nos ta e miho dunado di trabou na Aruba: “Bin aplica cerca nos. Ora bo haya un trabou aki, no ta djis traha so, nos ta organisa hopi actividad pa nos asociadonan pa tene un dushi ambiente na trabou. Nos tin bon beneficio secundario y nos ta paga bon! Nos ta e best employer y nos ta number un”, asina Ruthline Tromp-Theysen a termina bisando.


text:
Den Haag – Minister Glenbert Croes a sostene un reunion cu Jos Verhoeven,
Algemeen Directeur di Start Foundation. Start Foundation a cuminsa inicialmente como un uitzendbureau funda a base di e filosofia di tripartite, pues door di Sector Sindical, Sector Comercial y Sector Publico.
Mientras tanto START ya no ta un uitzendbureau mas pero ta un instituto cu ta sali na e defensa di e trahado proactivamente, cu un manera inovativo di atende cu asuntonan di mercado laboral. Mas bien tambe, START foundation a bira un vocero pa derechonan laboral di trahadonan.
Sr. Verhoeven cu Minister Glenbert Croes a elabora riba e similaridadnan den mercado laboral y con trahando hunto lo por mehora e posicion y futuro di trahadornan di Aruba den e mercado laboral den cuadro di e recuperacion economico di nos Pais.


text:
ORANJESTAD – Prome Minister Evelyn Wever – Croesconhuntamente cu colega Minister Ursell Arends tabatinun reunion cu e comision institui pa Prome Minister, pa atende cu e problematica di UTV/ATV. Den e reunion aki e comision a propone pa regula e mercado y busca un balansentre desaroyo economico y turistico, teniendo cuenta cu medio ambiente.
Aña pasa july, Premier Wever – Croes a institui un comisionmulti disciplinario cu ta consisti di diferente departamento di Gobierno, pa atende cu e problematica di UTV/ATV na Aruba. E departamentonan y institutonan aki a reuni tur luna pa huntodelinea un plan strategico con Gobierno por atende cu e problematica aki.
‘UTV/ATV ta un actividad cu specialmente turistanan ta gustahaci aki na Aruba, pero e realidad ta, cu e actividad aki ta causa daño na Aruba su medio ambiente, e no ta mes safe cu lo desea pa e ta y tambe e actividad ta causa molester cercahabitantenan den cierto barionan caminda nan ta frecuenta.’
Prome Minister a splica cu basa riba e puntonan di preocupacion aki, a pidi e comision pa un bin cu un proposicion. E comision a propone pa regula e mercado y no stop e actividad completamente. Mester enfoca riba busca un balansa entre desaroyo economico y turistico, protehandomedio ambiente.
A TUMA DOS DECISION IMPORTANTE
Premier Wever – Croes a sigui bisa: ‘basa riba e proposicionaki a tuma varios decision, for di cual e dosnan principal ta:
(1) Lo introduci legislacion pa stop importacion di e vehiculonan pa un tempo y
(2) e otro decision ta, cu lo bin cu un moratorio ribadunamento di permiso, pa trece poco trankilidad den e mercado na Aruba. Mientrastanto ta sigui traha pa bin cu un ruta alternativo pa uzo di e UTV/ATV nan. Banda di esaki ta calculando kico ta e maximo cu Aruba por carga di e vehiculonan aki.
‘Proximamente ora cu e proyectonan ta den fasenan mas avansa, e comision lo duna mas informacion di esaki.’
Pa conclui, Prome Minister a expresa di ta sumamentecontento cu e trabou eherci den e comision. Tambe cu tin un consencus cu e actividad ta un distraccion sano, pero cu mester crea un balansa pa tur esnan cu practica esaki hacie den forma safe, sin causa mucho daño na naturalesa.


text:
ORANJESTAD – E siman aki Garage Centraal Aruba ta celebra su car show di fin di aña, y e biaha aki a bira mas amplio.
Adicionalmente na “The End of Year Car Show”, cual lo ser celebra diasabra 30 di November entre 9’or di mainta cu 2’or di atardi, Garage Centraal Aruba lo ta celebrando cuater “Bank Days” entre diamars 26 cu 29.
Cada dia lo tin un banco diferente presente na showroom di Garage Centraal pa yuda esnan cu desea busca un auto nobo. “Bank Days” ta habri diamars 26 cu Banco di Caribe den showroom, sigui pa diarainson 27 cu RBC Royal Bank, diahuebs 28 cu Aruba Bank, y lo culmina diabierna 29 di November cu CMB.
Y manera a ser menciona caba, diasabra lo celebra “The End of Year Car Show”. Den un showroom decora cu ambiente di pasco, Garage Centraal Aruba lo habri su portanan entre 9’or di mainta cu 2’or di atardi pa ofrece bishitante su autonan, cu ambiente musical agradabel y tur banconan presente.
Garage Centraal Aruba lo tin disponibel pa tur esnan cu desea busca un auto nobo e variacion amplio di autonan cu calidad reconoci di Hyundai manera e Tucson, e IONIQ Electric, e Grand i10 Sedan y hopi mas. Di banda di Isuzu lo tin disponibel e variacion di pickup D-Max, mihor conoci como “E Hefe”, ademas di e Isuzu mu-X SUV, cual calidad a hacie e opcion di nos Cuerpo Policial. Finalmente, e autonan di e fabricante mas grandi na nivel mundial, esta Volkswagen, tambe lo ta disponibel, cu modelnan cu ta bai for di e Tiguan SUV te na e Saveiro sub compact pickup.
E invitacion ta keda na tur esnan cu desea di habri aña nobo cu auto nobo pa asisti na Garage Centraal Aruba durante e siman di “The End of Year Car Week”.


text:
Covid a mustra no por laga solamente esnan den salubridat solushoná e problema Edukashon i siensia konhuntamente mester traha riba desaroyo duradero di kada pais
WILLEMSTAD,- Durante e último reunion konhunto dje komishonnan di salubridat i tambe edukashon, siensia, kultura, teknologia i komunikashon di Parlatino ku a tuma lugá na La Havana, Cuba a bin bon kla padilanti ku Covid a duna mundu un bion di ehèmpel di resiliensia, pero awor edukashon i siensia mester traha konhuntamente pa mundialmente por logra desaroyonan duradero.
Ileana Morales Suárez, direktor nashonal di siensia i inovashon teknológiko dje Ministerio di salú públiko na Cuba a elaborá ampliamente na apertura dje reunion konhunto riba resiliensia di siensia i salú den e etapa post Covid-19.
El a indiká ku hopi hende a keda afektá a konsekuensha di Covid-19, dor di perdida di trabou, otronan a bai atras na entrada, komèrsio a sufri gravemente, ekonomia mundial a keda afektá, mientras e sektor di hende muhé trahadó t’esun ku tabata mas vulnerabel.
Segun sifranan disponibel, ekonomia global a konosé un redukshon promedio di 3.2%, 75 mion hende a bai resultá den pobresa ekstremo, miéntras ku sifranan ta indiká ku 80 mion hende no ta hañando e nutrishon nesesario.
Na mes momento, Covid a siña henter mundu pa saka tur desigualdat, ku tabata konsekuensha di un akumulashon di problemanan di salú, sosial, ekonómiko, klimátiko i di pobresa.
Segun Ileana Morales Suárez, pa añanan tras di otro, diferente pais a bin ta traha riba e diferente problemanan menshoná. Pero Covid a mustra ku den e diferente paisnan aki, tabatin hopi retraso pa loke ta e posibel solushon pa e problemanan, lokual lo difikultá e proseso pa alkansá e metanan fihá pa aña 2030.
A surgi redukshon den kresementu ekonomiko globalmente, pues un situashon ku ta hasi e situashon ekonómiko mundialmente muchu mas visibel. Pues Covid tabata muchu mas ku solamente un enfermedat. Covid ta un kombinashon di problemanan biológiko, sosiológiko, ekonómiko i sosial, kual ta hasi e proseso pa solushoná tur e problemanan muchu mas difisil i kompliká.
Pues Covid a demostrá ku salú di hende ta muchu importante pa laga esaki solamente den man di esnan ku ta studiá riba e materia di salú. Pasó ta importante pa tene kuenta ku e aspekto ekonómiko tambe di e persona enkuestion. Pasó ta probá ku paisnan ku a tene kuenta ku solamente e aspekto di salú, ta esnan ku a haña nan mes den mayor problema pa por a surpasá e retonan di Covid-19.
Komo ku na Cuba, semper nan a dediká hopi atenshon na e parti sientífiko, esei a hasi e resiliensia di Cuba pa surpasá e retonan di Covid ménos difisil.
P’e motibu aki, Ileana Morales Suárez ta di opinion ku mester sigui traha firmemente i di forma konhunto ku otro pais, riba e parti di investigashonnan sientífiko di manera ku mundu lo no keda impaktá dor di otro situashonnan ku por surgi den futuro.
El a indiká ku a surgi años, promé ku a logra yega na un bakuna pa “Monkey-pox”, siendo ku durante Covid den un término relativamente kortiku por a logra yega na medikamentonan pa kombatí Covid, pero esei tabata debí na resultado di estudionan sientífiko ku ya a bin ta hasi pa años kaba.
Igualmente mester traha riba un plan di edukashon pa desaroyo. Mester bin ku entre otro un proyekto riba faktibilidat kultural den e planifikashon di desaroyo duradero.
Den e kuadro aki, ta hasiendo e preparashonnan nesesario riba e konferensha mundial di “UNESCO-MONDIACULT 2022” ku lo tuma lugá den sèptèmber próksimo na México. Miéntras ku Colombia ta preparando pa e “Kumbre Global di Edukashon 2022”, kual lo tuma lugá na Medellin den luna di òktober próksimo.
E delegashon di Parlamentarionan di Kòrsou a realisá un bishita tambe na e sentro di ingenieria genétiko i biotéknologia. Tambe nan a bishitá Capitolio Nacional, sede institushonal dje Asamblea Nacional dje Poder Popular.
Ramón Yung Maria Nita Juniël Carolina David Seferina
Miembronan di Parlamento
Pa Frakshon di MFK


text:
about 11 hours ago
E campaña 3C ta den full swing y e siman aki Minister di Cultura Xiomara Maduro encarga cu Archivo Nacional Aruba a ricibi for di Minister di Salubridad Publico y Turismo Dangui Oduber y Relacionista Publico di Departamento di Salubridad Publico Jurette Croes, tur material informativo y di guia cu a wordo produci y uza
E campaña 3C ta den full swing y e siman aki Minister di Cultura Xiomara Maduro encarga cu Archivo Nacional Aruba a ricibi for di Minister di Salubridad Publico y Turismo Dangui Oduber y Relacionista Publico di Departamento di Salubridad Publico Jurette Croes, tur material informativo y di guia cu a wordo produci y uza durante e pandemia di Covid19 na Aruba. E pandemia no a bini cu un manual y ta pesey mas cu claro e esfuerso cu a wordo hinca pa produci informacion pa por guia e pueblo di Aruba den henter e pandemia, ta informacion valioso cu por sirbi como guia tambe pa si despues algo pasa na Aruba, nos lo sa con pa cana.
Despues cu Minister Xiomara Maduro a ricibi e USB stick cu e informacion for di Minister Dangui Oduber y e documentonan di entrega y ricibimento a wordo firma pa ambos mandatario, na su turno Minister Maduro a entrega esaki na director di Archivo Nacional Aruba Raymond Hernandez.
Minister Xiomara Maduro ta gradici su colega Dangui Oduber y ful e team di Departamento di Salubridad Publico pa esaki y tambe Archivo Nacional kende awo lo perura pa e informacion keda archiva y tambe pa e informacion keda exponi na pueblo general pa mira tur esaki. Minister Maduro ta invita comunidad como tambe instancianan pa participa den e Campaña 3C-TRECE pa yuda colecta y entrega nan materialnan historico den forma di documento, potret, material audio-visual y digital, pa asina nos conoce historia di nos Pais y cu esaki por wordo conserva pa nos futuro generacion.
about 11 hours ago
E aña ki e termino ta cuminsa na 2022 te cu 2024 Durante di e reunion general cu a tuma lugar 21 di juni, 2022, Sharon Fränkel-de Cuba, Managing Director di Aruba Bank N.V a tuma su retiro como Presidente pa e termino 2020/2022 y a pasa esaki pa Paul DeWolfe, General Managing Director di Caribbean Mercantile
Durante di e reunion general cu a tuma lugar 21 di juni, 2022, Sharon Fränkel-de Cuba, Managing Director di Aruba Bank N.V a tuma su retiro como Presidente pa e termino 2020/2022 y a pasa esaki pa Paul DeWolfe, General Managing Director di Caribbean Mercantile Bank N.V., cu lo fungi como Presidente nobo di ABA pa e proximo dos (2) añanan. Sharon Fränkel-de Cuba a wordo apunta Vice Presidente di e associacion, Pierre Rafini, Vice President, Business Banking Dutch Caribbean and Country Manager, Aruba | RBC Royal Bank (Aruba), a wordo apunta como Tesorero di e associacion.
E meta principal di e Aruba Bankers Association ta pa representa e interes di e banconan, contribuyendo na un desaroyo sano di e sector bancario y e economia di Aruba en general.
Durante di e temporada dificil di crisis actual, ABA ta compromete su mes pa sigui traha na bienestar di nos comunidad y pa ta prepara pa duna conseho na instancianan gubernamental y no-gubernamental.
Specificamente pa sigui contribui na desaroyo di un economia sano, ABA lo sigui aporta pa nos comunidad ta bon informa ariba desaroyonan economico y financiero cu ta afecta nos comunidad.
Aruba Bankers Association ta gradici Sra. Fränkel-de Cuba, pa su contribucion durante di e ultimo dos (2) añanan y ta yama,Sr. Paul DeWolfe y Sr. Pierre Rafini bonbini den nan funcion nobo.
about 11 hours ago
Awe nos como Delta Aruba Leo Club ta celebra nos prome aña di existencia! Nos ta un club dedica na sirbi nos comunidad cu ta den necesidad. Nos club su nificacion ta “Liderazgo, Experiencia y Oportunidad” y nos meta ta bini hunto como un grupo di amigo y haci un diferencia na Aruba. Delta Aruba
Awe nos como Delta Aruba Leo Club ta celebra nos prome aña di existencia! Nos ta un club dedica na sirbi nos comunidad cu ta den necesidad. Nos club su nificacion ta “Liderazgo, Experiencia y Oportunidad” y nos meta ta bini hunto como un grupo di amigo y haci un diferencia na Aruba.
Delta Aruba Leo Club a wordo funda dia 24 di juni 2021 y nos ta wordo patrosina pa Aruba One Happy Island Lions Club. Awe nos ta celebra cu nos club ta cumpli un aña di existencia. Palabra di pabien y di gratitud na tur nos miembronan. Tambe masha danki na Aruba One Happy Island Lions Club pa nan sosten y apoyo di semper. Durante nos prome aña nos a duna 1200 ora di servicio na nos comunidad den diferente proyectonan na bienestar di nos comunidad.
Nos ta invita tur hoben cu ta interesa pa purba algo nobo of tambe lo kier conoce amistadnan nobo, boso tur ta welcome pa bin check out nos club!
about 11 hours ago
Abase di articulo 19 Landsbesluit installatievoorschriften electrische inrichtingen, ora cu tin un proceso di un instalación di coriente cu ta wordo poni, expande y/of ser cambia por tuma lugar solamente door di un instalador di coriente cu a ricibi un reconocimento door di Minister y cu a ser registra ariba e registro oficial di DTI
Abase di articulo 19 Landsbesluit installatievoorschriften electrische inrichtingen, ora cu tin un proceso di un instalación di coriente cu ta wordo poni, expande y/of ser cambia por tuma lugar solamente door di un instalador di coriente cu a ricibi un reconocimento door di Minister y cu a ser registra ariba e registro oficial di DTI y ta inscribi na N.V. Elmar.
E instalador reconoci ta e persona cu ta autorisa pa encamina e proceso di keuring.
Recientemente DTI a otorga na e asina yama “Erkende Elektro-installateurs”/ Instaladornan di coriente prolongación di nan installateursvergunning den forma di un badge di 2022, y tambe nan a ricibi nan Decreto Ministrial (Ministriële Beschikking).
Informacion a ser duna di e diferente procesonan pa por garantisa seguridad y un mihor servicio y tambe cambionan cu lo ta na caminda.E otorgamento a tuma lugar door di Hoofd van Dienst wnd., Sra. Richella Dorothal, y
Chef Elektrokeuring. sr. Edwin Kock.Tin un total di 66 Elektro-installateur registra pa aña 2022.
E registro oficial di e instaladornan reconoci door di DTI pa 2022 a wordo concretisa y por haci un peticion pa ricibi e registro via email dti.elektro@gmail.com of por pasa na balie di DTI pa esaki.
Pa ley tur instalacion di coriente mester wordo gekeurd door di DTI y pa esaki tuma lugar tin un proceso cu mester wordo cana por medio di un instalador di coriente cu ta riba e lista di registracion di DTI.
Sin un instalador di coriente reconoci pa DTI, e keuring no por tuma lugar.
Aconsehabel ta cu si bo ta den proceso pa cuminsa traha bo cas pa bo escohe un instalador di coriente for di e registro oficial y laga su persona encamina e proceso di keuring desde comienso te na eindkeuring.
Esaki ta conta tambe pa proyectonan, edificionan, negoshinan y si ta bai over na expansión (uitbreiding) of cambio (wijziging) di bo instalacion di coriente existente of instalacion nobo.
Con bo por bin na remarke pa ta un instalador di coriente reconoci pa DTI?
Pa por bin na remarke como un instalador di coriente reconoci pa DTI e persona mester tin mínimo un di e siguiente diploma nan:
Tambe e persona lo mester entrega un petición oficial por escrito dirigi na Minister di Justicia caminda cu e ta indica di lo cumpli cu e installatievoorschriften cu tin den Landsbesluit Installatie Voorschriften Electrische Inrichtingen y tambe cu e lo responsabilisa su mes pa tur instalación y trabounan cu ser haci door di su empleadonan/coleganan cu e lo tin un bon supervisión di esaki y tambe cu e empleadonan/coleganan tin e experticio necesario pa haci e tipo di trabounan aki.
Tambe e persona lo mester entrega e diferente documentonan necesario pa prueba cu e tin experiencia y conocemento pa diseña y ehecuta instalacionnan di coriente. (Preferibel tuma contacto cu DTI pa ricibi mas detayes).
E prome petición pa un instalador di coriente ta ser evalua y si e persona ta bin na remarke pa cu esaki e lo ricibi un decreto ministrial (Ministriële beschikking) y un badge cu su potret pa por identifica su mes. Esaki tin un validez di un aña y después lo tin cu haci un petición di prolongación cada aña y akinan e trabounan di e instalador lo ser evalua cada aña.
Pa mas informacion por tuma contacto via e email dti.elektro@gmail.com of por yama na 5845300 puntra pa e afdeling elektrokeuring.DTI ta gradici e instaladornan pa nan trabounan eherci durante e añanan y tambe ta yama bon bini na esnan nobo y ta deseanan tur clase di exito den 2022.
Adhunto e registro di e instaladornan di coriente reconoci door di DTI pa aña 2022.
about 11 hours ago
Diahuebs ultimo den cuadro di celebracion di Dia di San Juan, Minister Endy Croes a bishita Colegio Laura Wernet Paskel na Santa Cruz. E mandatario a pasa saluda e alumno y docentenan. Minister Endy Croes por a aprecia tur e bunita presentacionnan di baile di Dia di San Juan cu e alumnonan a prepara. E
Diahuebs ultimo den cuadro di celebracion di Dia di San Juan, Minister Endy Croes a bishita Colegio Laura Wernet Paskel na Santa Cruz. E mandatario a pasa saluda e alumno y docentenan. Minister Endy Croes por a aprecia tur e bunita presentacionnan di baile di Dia di San Juan cu e alumnonan a prepara. E mandatario a expresa cu ta un honor di por entrega certificado di trahe cultural di e fiesta di San Juan – Dera gay na e alumnonan di cada klas.
Minister Endy Croes ta gradici e alumnonan como tambe e docentenan pa e bunita recepcion y un mainta ameno. Alabes ta felicita Colegio Laura Wernet Paskel cu un bunita celebracion cultural.


text:
Kralendijk – Tin 20 kaso aktivo di Covid-19 na Boneiru awe 25 di ougùstùs 2021. Di e 39 resultadonan di tèst ku a drenta unu a resultá di ta positivo. E persona ku a tèst positivo ta hende lokal. Dos persona a rekuperá di Covid-19.
Kuminsando mañan, dia 26 di ougùstùs gobièrnu di Boneiru ta konsiderá Aruba, Kòrsou i St. Maarten paisnan di riesgo haltu. Pa motibu di esei, biaheronan viniendo for di e islanan aki, mester pasa un tèst di PCR atrobe. Esaki ta konta ambos pa hende bakuná i no-bankuná.
Pa mas informashon tokante biahe, paisnan di riesgo i reglanan aktual: www.boneirukrisis.com.
Ta importante pa ora bo tin keho bai tèst. Importante ta pa keda warda den karentena. No sali pa bo no kontagiá otro persona. Keda kas pa no kontagiá otro persona pafó. Pa baha e sifra di kontagio ta importante pa mantené e reglanan di higiena. Tene 1,5 meter distansia i laba man ku awa i habon pa evitá kontagio ku e vírùs di corona.
Bo tin keintura, doló di garganta òf kualke otro síntoma relatá na Covid-19? Keda bo kas i yama 0800-0800. Mantené e instrukshonnan di higiena. Kome salú, drumi sufisiente i move regular pa hisa bo resistensia. Kuida bo mes i esnan rònt di bo.
Lesa tambe:


text:
No falta mucho mas pa caba 2018 y e temporada di klapchi ta den porta. Algun container a yega caba, y e resto di containernan lo yega den e proximo dianan. Sra. Liliana Rasmijn, vocero di polis ta amplia mas ariba e tema aki.
E comision di klapchi ta reuni hopi trempan cu e rebendedonan di klapchi. Tur cos ta keda mescos, pero solamente ta purba di enfatisa loke a bay robes e aña prome, pa cuminsa drecha esaki. Pero toch, leu a leu ta haya uno cu no tabata sa di cualke cos. Pero ta pa añanan largo caba nan ta bende clapchi. Nan sa di e condicionnan caba y e controlnan ta hopi estricto. Si wak bon ta sali cu’n grupo loke ta di DTI, Brandweer y tambe Cuerpo Policial ta bay hunto controla e luganan.
Si na cualke luga un di e departamentonan confronta cu algo cu no ta bon, tur e departamentonan ta evalua e situacion eynan. Hopi biaha ta dunanan un tempo pa drecha loke ta fout, of si e container no ta bon para, ta hala esaki y ta busca un solucion toch, ya cu e rebendedonan a inverti nan placa. Pero, si ta keda mantene e reglanan. E rebendedonan di trempan caba tin e condicionnan, ta wordo poni na altura si tin cualkier cambio y asina ta purba na caba e aña na un manera bon, y pa otro aña na januari caba ta reuni ariba cualkier cos cu por a bay robes e aña prome.
Si tin un rebendedo nobo, toch nan sa di e reglanan. Durante aña ta reuni cu esakinan, y despues ta bin paga e vergunning. Ora cu paga esaki, ta bolbe dunanan e condicionnan, ta splica nan pa nan corda cumpli e reglanan. Y un ora pa otro, si wak cu nan no ta cumpli cu e reglanan, ta keda e opcion di dal e luga cera. Ta negocia cu nan toch, pero no por wanta mucho mas. Tur hende ta bon na altura y ta warda 27 di december yega pa cuminsa cu e controlnan, cu lo dura di dia 27 te cu 31 di december. Te ora cu solo sali, te cu 9 or di anochi. No mag pasa despues di 9 or di anochi.
Sra. Rasmijn a enfatisa cu tur luga, sin excepcion, mester cera pa 9 or di anochi. Rebendedonan cu e aña anterior a haci cosnan ilegal, e comision di klapchi tin esakinan na bista caba. Cuerpo Policial ta keda boga pa siguridad, ya cu mayoria di biaha (si no ta tur), e containernan aki ta poni den un luga habita.


text:
Den e siman nos tras den un rueda di prensa nos ministro encarga cu finanzas publico a duna un respuesta riba e conseho cu el a ricibi di CAft, cu no a laga nada di duda kico e mandatario ta pensa di e colegio di supervision. E ta haya cu nan (CAft) kier sinta riba su stoel, bisando cu esaki cu e organismo ta laga su posicion di consehero bay pa asumi un posicion incorecto di kier impone riba gobierno.
Aparte di e opinion di e mandatario cu e colegio a asumi un papel cu no ta coresponde na nan, ta logico pa tira un vista riba loke di berdad CAft a trece dilanti. No tur hende ta bay riba e website di C(A)FT pa lesa henter e carta di mas di 10 pagina, pesey nos a facilita den e edicion aki e recomendacionnan sintetiza di CAft mes. Cada ken huzga pa nan mes si e mandatario tin razon of no. Mas interesante, y importante, ta sin embargo e puntonan treci dilanti pa CAft, di cual hopi di nan ta data di aña 2018. Pa e mandatario esey tabata motibo pa descarta nan como noticia bieu, o manera nan ta bisa na Hulandes, “ouwe koeien uit de sloot halen”. Pero e motibo pa menciona nan ta pasobra nan ta punto no cumpli ainda, cu ta parti di e discusion andando actualmente cu gobierno. Por ehemplo, tocante e nivel di gasto di personal e protocol ta menciona e suma di Afl. 479 miyon como maximo, pero tambe ta bisa cu cada aña e presupuesto mester mustra un reduccion nominal compara cu e aña anterior. Ademas, gobierno mes a bin cu e plan pa reduccion di personal (BVP) di cual te awe no a ehecuta nada… Manera treci dilanti mas biaha den e Editorial aki, ni sikiera gobierno a considera pone un paro na e aumento automatico di salario, cu ta un estorbo grandi pa por wanta gasto di salario na un cierto nivel. E asunto aki ta bolbe bin dilanti den e Uitvoeringsagenda, acorda como preludio pa introduccion di COHO, sin cu te awe gobierno ta move un dede, pa no papia mes di e demas medidanan. Pues, structuralmente no ta sucediendo nada riba e tereno aki.
Gobierno di su banda ta mustra cu nan a baha gasto, a traves di e recorte di salario. Y ken tabata promer pa ‘bringa’ pa kita e reduccion di salario aki? Cu esey, gobierno mes ta indicando cu e reduccion tabata algo temporal, pues ningun aporte na un maneho di limitacion structural di gasto. Den e sentido aki gobierno no ta cumpliendo cu e protocol di 2018. Lo por tin hende cu ta bisa cu no ta un problema pa e gastonan di personal subi, basta no ta pasa e limite di Afl. 479 miyon menciona. Ta parce bunita, pero ta realiza cu e aña aki so caba nos tin un deficit di mas di 230 miyon, placa cu mester fia pa paga despues. Ademas, y esey tambe ta algo cu CAft ta critica den su conseho, cu ta te na aña 2026, despues di eleccion 2025, gobierno ta pretende yega na un surplus riba presupuesto. Den e añanan aki, di 2023 te 2026, e pretension ta pa fia un extra di mas di Afl. 480 miyon, aparte di e debe cu ta laba laba 6 biyon florin caba… Y mientras tanto, gasto di personal ta sigui crece, igual bienes y servicios, pasobra gobierno no tin ningun intencion di economiza, y riba esey no kier pa ningun hende bisa nada…?
Nos ta kere cu aki si e mandatario ta mal equiboca, bisando cu nan kier sinta riba su stoel. Nan no mester di e stoel ey pa nan haci loke nan mester haci, y esey ta pasobra nan propio stoel ta exigi di nan pa haci nan trabao, esta controla finanzas di gobierno. Nan no ta un simple consehero di gobierno, cu mester duna conseho y despues mira cu gobierno, si nan santo gana ta dicta esey, ta benta e conseho den bari di sushi. Nan ta consehero na promer lugar di Gobierno di Reino, pa conduci e supervision financiero cu a keda introduci na 2014/2015. Cu tabatin otro gobierno no ta relevante, esun cu ta sinta awor mester atende e asunto.
Interesante ta mientras tanto tambe cu CAft a pidi un splicacion di gobierno con nan a yega na e calculacion di e mas o menos 160 miyon florin extra cu introduccion di BTW mester trece den caha; un pregunta cu redaccion di Bon Dia Aruba a haci tambe na CAft, cu aparentemente na e momento ey tampoco tabatin claridad riba esaki. Gobierno por trece henter un show di supuesto consulta cu e gremionan sin berdaderamente duna nan nada concreto, pero aki ta trata di otro wega di otro nivel. Den su carta di conseho CAft ta indica caba cu respuesta insatisfactorio di gobierno por conduci na un notificacion di gobierno di Reino, cu un eventual ‘aanwijzing’ como conseho. Mirando e contenido di e carta nos no por conclui nada otro cu e colegio ta haciendo e trabao pa cual el a keda institui. Ta parce cu nos mandatarionan ta keda cu dolor di intestino pa e realidad di e supervision financiero, cu no ta bay desaparece por arte de magia. Goberna drechi, y ningun hende ta purba sinta riba bo stoel.


text: Playa Pabao – Diabierna, 24 di juni, directiva di Centro di Bario Playa Pabao ta organisa e fiesta di Dera Gay den su Centro. E actividad aki ta cuminsa anochi pa 8’or y ta termina pa 12’or. Directiva di Centro di Bario Playa Pabao ya tin algun siman preparando pa e actividad aki.. Ya tin dos grupo a confirma nan participacion cu ta Grupo Folclore di Santa Cruz bou di direccion di sra Lia Lopez y Dazzling Dancers. E musica lo ta den man di Rincon Boyzzz. Bar y cushina lo ta bon sorti y no ta cobra entrada. Directiva di Centro di Bario Playa ta desea e pueblo di Aruba un dushi dia San Juan y ta invitanan pa participa activamente den e celebracion aki. Laga nos proteha nos fiesta cultural di San Juan pasobra si nos mes no hasiele niun hende lo hasiele pa nos. Directiva di Centro di Bario Playa Pabao tambe ta hasi un suplica pa no kima mondi y asina destruyendo nos naturalesa. Pues diabierna 24 di juni nos ta topa na Centro di Bario Playa Pabao pa celelebra e fiesta di Dera Gay.


text:
ORANJESTAD – Recientemente, minister di Cultura, Xiomara Maduro, a atende e exposicion anual di ‘Art is Fun’ pa 2022-2023 cu tabata inspira pa e artista di Spaña, e maestro Pablo Picasso.
Tabata un atardi yena cu color y imaginacion di artistanan cu tabata varia entre 5 te cu 14 aña di edad. Durante e exposicion aki tabata tin mas di 120 piesa di arte exhibi caminda cu e artistanan tabata elabora riba kico nan a pinta y e tecnica cu nan a usa pa esaki. Minister Maduro ta contento di por a wak e dedicacion di cada un di e artistanan aki pa cu e piesa di arte cu nan a presenta. ‘E talento di cada mucha a resalta durante e exposicion aki y ta bunita pa wak con nan a usa nan creatividad pa cu esaki’ tabata palabranan cu minister Maduro a comparti na e ocasion aki.
Minister Maduro ta felicita ‘Art is Fun’ cu nan tremendo exposicion y ta desea nan tur cos bon y cu nan sigui contribui na inculca y desaroya arte den nos muchanan aki na Aruba.


text:
WILLEMSTAD – Ku un viktoria di 3-0 kontra di e selekshon di St. Kitts and Nevis e selekshon di Kòrsou U-20 ta logra su klasifikashon pa e siguiente buèlta di e klasifikatorio pa mundial U-20.
E selekshon di Kòrsou tabata tin mester di un viktoria di mas di dos gol kontra St. Kitts and Nevis pa terminá na kabes di Grupo 5. E partido a yega e tempu di sosiegu empatá na 0 gol. Pero den di dos mitar e selekshon di Kòrsou a bin desidido pa hasi e trabou i tabata na di 12 minüt di e di dos tempu ku Ronald Alberto ta habri e markadó. No a dura masha ku kuater minüt despues Isai Marseila ta hasi e partido 2-0. Seis minüt despues Isai Marseila ta pone e wega riba ijs anotando su di dos gol di e partido i hasiendo e partido 3-0.
Ku e pase pa e siguiente buèlta e selekshon di Kòrsou lo hunga na Trinidad i Tobago dianan 12 pa 19 di sèptèmber próksimo. Korsou lo ta den Grupo A huntu ku Aruba, Cuba i Surnam
Den e otro partido ku tabata tin e ekipo di Cayman Islands a derota Anguila ku skor di 5-0.
Tabla di posishon di Grupo 5:


text:
Polis a atende cu nan pa nan comportacion infantil e irresponsable
Dialuna mainta a drenta informe di cu tin un auto Suzuki Swift coriendo hopi duro y irresponsable cu mucha chikito riba E.J.”Watty” Vos blvd., mesora a mobiliza patruyanan na e sitio. Na altura di Ponton a logra para e chauffeur y eynan polis a logra compronde cu mas bien aki lo ta trata di un problema di ex-pareha pa locual cu a sosode awe mainta. Polis a papia cu nan y splicanan pa nan comporta nan mes como adulto y atende e cosnan ey manera adulto!


text:
Recientemente Minister di Cultura Sra. Xiomara Maduro tabata presente na Cas di Cultura pa e bunita Presentacion Musical Cultural Navideño...Read more
Diadomingo awo pa 4’or di atardi den Cas di Cultura, studiantenen di Scol di Musica Rufo Wever bao guia di...Read more
Recientemente e artista y desaroyador di e boutique hotel Aruba Ocean Villas tabata invitada special na Grapevine Village 2019, un...Read more
Recientemente den presencia di nos Prome Minister, Evelyn Wever Croes, famia y amistadnan a tuma e soft opening di Lindy...Read more
Diasabra 2 di November tin e final di e certamen nan Princess Aruba, Little Miss Aruba y PreTeen Aruba 2019...Read more
Aruba Art Fair 2019 ta hopi orguyso di por presenta Lusette Verboom, di e galeria tan conoci y renombra na...Read more
Biblioteca Nacional Aruba (BNA) ta publica un buki pa su Festival di Buki pa Mucha. Cada aña tin un tema...Read more
Bartendernan di Aruba ta preparando pa e di 5 edicion di Bartenders’ Brawl cu lo tuma lugar dia 25 di...Read more
Biblioteca Nacional Aruba (BNA) ta casi cla cu e organisacion di su Festival di Buki pa Mucha. Esaki ta un...Read more
Aruba Airport Authority N.V. (AAA) cu ayudo di EPI Sector Hospitalidad y Turismo a organisa e prome “Aviation Cake Baking...Read more
Pa e Festival di Buki pa Mucha, Biblioteca Nacional Aruba a invita dos autor femenino di Boneiro, Denise de Jongh-...Read more
- Bo tawata sa cu tin diferente tipo di personalidad? - Bo a yega di tende di personalidad tipo A...Read more
Historia di enseñansa na Aruba, Boneiro y Corsou di 1816 pa 1916: Recientemente e historiado Arubano, biba na Hulanda, Sr....Read more
IAN, CAYLEE y JUNISHA ganadonan di KINIKI FESTIVAL 2019 E festival tawata dedica na e gran musico y cantante OFO...Read more
Diadomingo tabata tin un bunita celebracion di Fiesta di Cunuco na Cas Tan Tin. E aña aki Cas Tan Tin...Read more
Juliette de Wit ta bishita Aruba pa un otro edicion di biblioteca su Festival di Buki pa Mucha. Juliette de...Read more
No ta un secreto publico den ki situacion gabinete Wever Croes e hereda nos pais. No ta solamente un crisis...Read more
Biblioteca Nacional Aruba ta organisa su Festival di Buki pa mucha pa stimula mucha pa lesa y lanta nan interes...Read more
Quota a termina su siman di Kibra Silencio cu tremendo MOON LIGHT FUN WALK. Diabierna anochi September 13, 2019, luna...Read more
Fundacion Artistar bou auspicio di Unoca tin e gran honor di dedica e Festival aki na tres baluarte cu durante...Read more


text:
Komersiantenan Kubano ta pasa Kòrsou di tránsito i bai shòp merkansia por mayor na Guyana i Sürnam i Panama
Komersiantenan Kubano ta pasa Kòrsou di tránsito i bai shòp merkansia por mayor na Guyana i Sürnam i Panama
Maneho migratorio no adaptá lo sigui perhudiká nos Zona Liber
Kòrsou, 23 òktober 2016
Den e último dianan di gobernashon ku a sobra lo ta sabio si e gobièrnu aktual introdusí di forma inmediato un maneho ku por permití Kubanonan i tur otro komersiante di otro nashonalidat ku ta rekerí VISA pa drenta nos pais i evitá ku ta sigui bai paisnan den region pa hasi kompra por mayor pa hiba bek nan pais.
Ya pa 1 aña Kubanonan ta pasando aeropuerto Hato di transito pa bai shòp merkansia por mayor pa hiba bek kas, miéntras ku e merkansia ku nan ta kumpra na Guyana òf Sürnam ta sali for di nos propio Zona Liber na Kòrsou.
Nos maneho migratorio mester wòrdu ahustá i ta atento na kambionan regional geo-politiko ku ta trese kune oportunidatnan satisfaktorio pa nos komersio i ekonomia na sierto okashon.
Entrada di divisa ta drentando nos paisnan bisiña miéntras e orígen di merkansia ta na Kòrsou pa medio di nos Zona Liber. Paisnan bisiña ta kumpra serka nos i awe pa motibu ku nos no ta rekonosé ku kambio di aktitut di Merka pa ku Cuba a krea oportunidatnan bek na Cuba, ta permití ku awe importashon di mekanisá pa hasi negoshi bek na Cuba a generá komersiantenan nobo kubano ku ta abastesiendo na tiendanan bek na nan pais.
Sugerensha: eliminashon di VISA pa esnan ku kapasidat di kompra, dunando nan libertat pa drenta 5/6 dia Kòrsou pa shòp den nos Zona Liber i hiba merkansia bek pa nan pais pa nan bende por detal (retail), mester wòrdu introdusí di inmediato pa asina inyektá moveshon den nos Zona Liber (freezone).
Nos ta spera ku sr. Ben Whiteman na nòmber di su Gabinete huntu ku e minister enkargá ku maneho migratorio lo kontesta nos karta entrega ku karakter di urgensia mirando ku ta aplouso so lo por tin na e akshon aki ku por wòrdu introdusí mesora pa benefisiá nos komersio i komersiantenan i trahadónan di Freezone.
Gerrit F. Schotte
Lider di frakshon di MFK
Miembro di Parlamento


text:
The content originally appeared on: Diario
Dutch Caribbean Hospital Alliance trahando riba acuerdonan di cooperacion
ORANJESTAD (AAN): Riba dia 21 y 22 di juni directornan di hospitalnan di Caribe Hulandes a bishita Horacio Oduber Hospital. Den cuadro di e cooperacion den region a combersa mas di cerca tocante e importancia pa loke ta formacion di dokter y enfermeranan specialisa, acomodacion durante calamidad y reduci e cantidad di transferencia di pashent pa paisnan pafo di Reino Hulandes.
Horacio Oduber Hospital ya ta cumpli un funcion importante pa pashent di Bonaire, pero durante e olanan di Covid tambe a acomoda pashentnan di Corsou y despues di e horcan Irma tambe a trata hopi pashent di Sint Maarten.
Tambe e otro hospitalnan den region a duna nan aporte y sosten pa e islanan rond di nan. Dos aña pasa a surgi e idea pa inicia un aliansa formal di hospitalnan pa actua miho den e cuido regular. Durante e siguiente dianan e instalacion formal di Dutch Caribbean Hospital Alliance lo ser efectua.
Despues di e bishita y combersacionnan tur director a sigui na mesa cu e gobiernonan y seguronan di cuido di e islanan, incluso Hulanda. Diabierna awo esaki lo conduci na proyectonan cla pa ehecuta, sosten y acuerdonan di fondo y personal door di e ministernan encarga cu cuido na Aruba, Corsou, Sint Maarten y e secretario di estado di Salud, Bienestar y Deporte pa Bonaire, Saba y Sint Eustatius.
Directornan di e hospitalnan a duna di conoce di ta impresiona di e posibilidad y facilidadnan di HOH. Aruba tin un hospital cu su poblacion por ta orguyoso di dje.